Amatersko pozorište iz Kotor Varoša na Festivalu omladinskih pozorišta Republike Srpske u Zvorniku - KVorum.net / Kotor-Varoš -\nAmatersko pozorište iz Kotor Varoša na Festivalu omladinskih pozorišta Republike Srpske u Zvorniku\nAutor: Slaven Šubara / Datum: 14.10.2016. 09:20\nFestival omladinskih pozorišta Republike Srpske, koji je takmičarskog karaktera, biće održan u Zvorniku od 15. do 18. oktobra, najavili su organizatori ove manifestacije. U nedjelju, 16. oktobra, Amatersko pozorište iz Kotor Varoša izvešće predstavu "Uspavana ljepotica" scenariste i reditelja Velide Popović.\nFestival će biti otvoren u subotu, 15. oktobra, predstavom "Umreži me nježno", scenariste i režisera Brankice Radonjić u izvođenju Dramske scene Srpskog prosvjetnog i kulturnog društva "Prosvjeta" iz Prnjavora.\nU nedjelju, 16. oktobra, Amatersko pozorište iz Kotor Varoša izvešće predstavu "Uspavana ljepotica" scenariste i reditelja Velide Popović, "Dis-Pozorište mladih" iz Banjaluke neverbalnu predstavu "Granice" u režiji Novice Bogdanovića, dok će Banjalučko studentsko pozorište izvesti predstavu "Prljavi veš" po tekstu Bogoljuba Đorđevića i u režiji Aleksandra Pejakovića.\nIstog dana, Narodna biblioteka "Nevenka Stanisavljević" iz Kostajnice - Dramski studio M.A.S.K.E. odigraće predstavu "Aplauz molim" autora, reditelja i dramaturga Siniše Tešanovića.\nTrećeg dana festivala, Dramska sekcija Gimnazije i Gradsko pozorište Mrkonjić Grad prikazaće "Igre u pijesku" autora Mihala Valčaka, a u režiji Dubravke Nikolić.\nDirektor zvorničkog Doma omladine Đorđe Deurić rekao je da će predstave ocjenjivati žiri u sastavu glumac Ivan Perković, audio-vizuelni umjetnik Saša Ikanović i profesor ruskog jezika Mira Bošnjak.\nOn je podsjetio da je Dom omladine u prethodnom periodu realizovao nekoliko premijera, što je, vjerovatno, doprinijelo da Zvornik ove godine bude domaćin festivala.\n"Ovo je divna prilika da podignemo nivo pozorišnog života u Zvorniku", rekao je Deurić i dodao da će tokom četiri festivalska dana biti odigrano 10 predstava, od kojih tri u Milićima, s tim da će takmičarski dio biti izvođen u Zvorniku.\nOn je dodao da će predstave biti odigrane na sceni Doma omladine Zvornik, a jedna će biti izvedena u diskoteci "Sparta", jer njen sadržaj zahtijeva takav ambijent.\nDeurić je podsjetio da ovaj festival "putuje" po Republici Srpskoj, te da je Zvornik bio domaćin i 2010. godine.\nPrethodna vijest: Rukomet: RK ´Kotor Varoš´ - RK ´Slavija´ Sljedeća vijest: Poreska uprava zatvorila tri kafića i butik u Kotor Varošu


Opština Sokolac podijelila 2.000 zaštitnih maski - Trebevic.net\nOpština Sokolac podijelila 2.000 zaštitnih maski\nKomandant Opštinskog štaba za vanredne situacije opštine Sokolac Milovan Bjelica rekao je Srni da je podijeljeno 2.000 od 10.000 poručenih zaštitnih maski za zaposlene u lokalnoj upravi, ustanovama i preduzećima od značaja za ovu opštinu.\nOn je naglasio da su maske poručene kod “Vezionice” u Zvorniku i da očekuje već sutra drugu isporuku zaštitnih maski koje će biti podijeljene svim licima koja u svom poslu kontaktiraju sa građanima.\nBjelica je istakao da su maske za zaštitu od virusa korona juče dostavljene zdravstvenim i obrazovnim ustanovama,zaposlenima u lokalnoj upravi, Osnovnom sudu i Policijskoj stanici Sokolac, “Autorhercu” – Poslovna jedinica Sokolac, Radnoj jedinici Sokolac “Pošta Srpske”, Područnoj jedinici Republičke uprave za geodetske i imovinsko-pravne poslove, Prihvatnom centru na Majdanima, ustanovama, komunalnim i drugim preduzećima čiji je osnivač opština, te organizacijama od značaja za ovu lokalnu zajednicu.\nOn je dodao da su velikom broju zaposlenih u ovim ustanovama i preduzećima podijeljene i zaštitne rukavice.\nBjelica je podsjetio da timovi Volonterskog centra opštine Sokolac svakodnevno dopremaju osnovne životne namirnice, sredstva za higijenu i lijekove na poziv lica kojima je ovaj vid pomoći neophodan, zbog bolesti ili ograničenog kretanja u skladu sa naredbom Republičkog štaba za vanredne situacije.\nOpština Sokolac prema popisu iz 2013. godine ima 12.021 stanovnika, od kojih 2.711 penzionera.


Presuda Kličkoviću i Drljači 29. aprila Pogledaj specijal Toggle navigationNaslovna NaslovnaNajnovije vijestiNovo u rubrikamaČitani nasloviKolumneNezavisni stavNovosti NovostiBiHGradoviBanjalukaDruštvoObrazovanjeEx -YuSvijetHronikaIntervjuEkonomija EkonomijaPrivredaTržišteAnalizeSport SportFudbalKošarkaRukometTenisAtletikaZimski sportoviSportovi na vodiOstali sportoviOlimpijske igreIzbor sportisteKultura Kultura MuzikaPozornicaKnjiževnostVizuelna umjetnostFilmŽivot i stil Život i stilZdravljeŽivotLjepotaMuški kutakHrana i pićeKuće i vrtPutovanjeSvijet životinjaRecept danaMagazin MagazinJet setLjubav i seksTVZanimljivostiNN među poznatimaŽuta hronikaAuto-moto Auto-motoNovostiRecenzijeMogućnostiMoto sportNauka i tehnologija Nauka i tehnologijaNaukaSvemirOkolinaInternetHardwareProgramiGadgets Naslovna Novosti BiHGradoviBanjalukaDruštvoObrazovanjeEx -YuSvijetHronikaIntervju BiH\nPresuda Kličkoviću i Drljači 29. aprila\nSrna 15.04.2013 15:38 SARAJEVO - Izricanje presude pred Sudom BiH Gojku Kličkoviću i Mladenu Drljači, optuženima za zločine u Bosanskoj Krupi, zakazano je za 29. april.\nOdbrana je u završnoj riječi zatražila od Apelacionog vijeća Suda BiH da oslobodi krivice optužene, javlja Birn.\n"U poziciji kada nema dokaza da je postojao plan, te da su optuženi htjeli izvršiti taj plan, mislim da Sudu ne ostaje ništa drugo već da ih oslobodi", rekao je Milan Trbojević, branilac Mladena Drljače, koji je na ovom suđenju iznio završne riječi za obojicu optuženih.\nTrbojević je rekao i da se ne slaže sa navodima Tužilaštva BiH prema kojima su Kličković i Drljača optuženi za udruženi zločinački poduhvat.\n"Izražavamo protivljenje konstrukciji udruženog zločinačkog poduhvata, kojeg nema ni u Krivičnom zakonu SFRJ, a ni u Krivičnom zakonu BiH", rekao je Trbojević.\nPrvostepenom presudom Suda BiH, izrečenom u novembru 2010. godine, Kličković i Drljača su oslobođeni optužbe da su učestvovali u udruženom zločinačkom poduhvatu, čiji je cilj bila podjela opštine Bosanska Krupa i stvaranje teritorije koju će u apsolutnoj većini naseljavati Srbi.\nTužilaštvo BiH smatra da je Kličković bio predsjednik ratnog Predsjedništva i komandant Kriznog štaba Srpske opštine Bosanska Krupa, a Drljača predsjednik Vijeća Privremenog vojnog suda u Jasenici.\nOdbrana je podsjetila i da je prvostepenom presudom Suda BiH pravilno zaključeno da "nema učešća optuženih" u napadu na Bosansku Krupu, kako se navodi u optužnici.\n"U prvostepenoj presudi nema ni najmanje pozitivne pažnje prema navodima odbrane, ali je moralo biti zaključeno da napada, a posebno napada uz učešće optuženih, nema", rekao je Trbojević.\nOn je naglasio da bi optuženi već davno bili osuđeni da je bilo dokaza, navodeći primjer kako je protiv Kličkovića u posljednje dvije decenije podignuto više optužnica zbog dešavanja u Bosanskoj Krupi.\nTrbojević je podsjetio i da je Srpska opština Bosanska Krupa konstituisana na području gdje je srpsko stanovništvo bilo u većini, i gdje je bilo malo Bošnjaka, tako da nije bilo potrebe da se to stanovništvo progoni.\n"Tužilac tvrdi da nije važno ko je prvi napao, već da su važne posljedice. Posljedice su važne, ali je i ko je napadač. Tužilac ignoriše postojanje zatočenih Srba u Cazinu i drugim mjestima, srpske žrtve... Optužnica ignoriše aktivnosti druge strane u sukobu", rekao je Trbojević.\nNa početku suđenja, Kličkovićev branilac Duško Tomić kratko se obratio Apelacionom vijeću, navodeći da je optuženi spašavao komšije, te da nema dokaza prema kojima on može biti osuđen.\nKličković i Drljača nisu iznosili završnu riječ, već su rekli da ostaju pri završnim riječima iznesenim u prvostepenom postupku.


Sama građevina i njen okoliš, nedaleko od ovdašnje lokalne železničke stanice, stvarno podsećaju na neku sliku iz srednjeg veka. Istina je, međutim, malo drugačija, budući da ove zidine koje su još nedovršene nisu bile predviđene kao takva vrsta atrakcije.\n- Sve ovo bilo je namenjeno izgradnji velikog spa-centra, budući da se baš na ovom mestu nalazi izvorište slane termalne vode. Vlasnik kompleksa je planirao izgradnju hotela, tobogana i bazena, međutim, kako saznajemo, nisu dobili dozvolu, te je cela izgradnja pre nekoliko godina potpuno obustavljena - navodi jedan od meštana Ovče.\nSudeći po priči stanovnika ovog dela Beograda „zamak” je zamišljen kao veliko postrojenje u kome će se zabavljati Beograđani i njihovi gosti. Ipak, nije se baš daleko doguralo.\nKako je “Blic” već pisao, gradnja ovog nesvakidašnjeg kompleksa otpočeta je 2015. godine kada je investitor želeo da sagradi “morsku” panonsku banju.\n- Tu se nalazi izvor oko kog su i želeli da grade spa-centar. Mislili su da će biti potpuna atrakcija, međutim sve i dalje stoji - objašnjava naš sagovornik.\nPropao tender za kompleks Banja Ovča\nGradnja ovog nesvakidašnjeg kompleksa nije prijavljena nadležnim institucijama, bar ne onima na teritoriji opštine Palilula.\n- Nismo upoznati sa ovim projektom jer od nas niko nije tražio dozvolu za gradnju - kažu za “Blic” u ovoj opštini, uz napomenu da je investitor, pošto se radi o objektu od preko 800 kvadrata, “možda dozvolu tražio od nadležnih gradskih institucija”.\nDa li će doziđivanje ovčanskog “dvorca” ikada biti završeno, nije poznato, kao ni da li je investitor imao sve neophodne dozvole za svoj projekat.


Prošle godine, Crytek je objavio svoj dugoočekivani Crysis Remastered projekat, pružajući ljubiteljima originalne pucačine iz 2007. godine potpuno novo iskustvo po pitanju grafike i frejmrejta na modernim mašinama...\nSada, ova kompanija odlučila je da čitavu Crysis trilogiju pripremi za neko novo vreme. Crytek endžin smatran je daleko ispred svog vremena i igrači su gotovo uvek imali problema sa njegovim performansama i prezahtevnom grafikom koja je nije išla ukorak sa tehnologijom.\nOvoga puta, projekat nazvan Crysis Remastered Trilogy predstavljaće izdanje koje će doneti redizajniranu verziju tri igre iz franšize, kompatibilne sa pretnodnim i sledećim generacijama konzola kao što su PlayStation 5 i Xbox Series X, ali i različitim tipovima računara. Štaviše, Crytek tvrdi kako će igrica raditi još bolje na starijim uređajima, što može sugerisati više frejmova u sekundi za gejmere koji poseduju starije konzole. Za sve koji su već kupili remasterovanu verziju prve igrice prošlog septembra, ovaj studio je pripremio drugi i treći deo kao samostalne kupovine.\nZa sada ne postoje dodatne informacije vezane za cenu niti tačan datum izlaska ove redizajnirane trilogije, Crytek tvrdi da će ona stići u toku ove jeseni, tako da svi ljubitelji ove igrice definitivno mogu očekivati dodatne informacije u skorije vreme, ali takođe je moguće otići na zvanični sajt kompanije i dodatno se raspitati o svemu.


Iračanin iz BiH protjeran u Njemačku - Dnevno.ba\nIračanin iz BiH protjeran u Njemačku\nAutor: Fena Četvrtak, 15. srpnja 2021. u 16:49\nSlužba za poslove sa strancima jučer je protjerala i deportirala državljanina Iraka S.J. u Njemačku, jer mu je u prethodno izrečena mjera protjerivanja iz BiH.\nRadi se o jednom od glavnih organizatora lanca krijumčarenja ljudima na cjelokupnoj zapadnobalkanskoj ruti od Turske do zemalja EU i koje je okarakterizirano da predstavlja prijetnju javnom redu i sigurnosti BiH.\nInspektori Službe za poslove sa strancima su u prethodnom periodu, u suradnji s Obavještajno-sigurnosnom agencijom, dulje vrijeme poduzimali sve neophodne operativne mjere i radnje, te uspjeli pronaći tu osobu na području Sarajeva.\nRazmjenom informacija obaviješteni su od EUROPOL-a i INTERPOL-a da je za njega zainteresirano nekoliko europskih država, među kojima je i Njemačka, koja ga je nakon što su završeni svi postupci pred organima BiH, preuzela kako bi provodila daljnje istrage u vezi organiziranja lanca krijumčarenja ljudima, priopćeno je iz Službe za poslove sa strancima.\nSlaven Raguž, predsjednik Hrvatske republikanske stranke, k...\nreakcija člana predsjedništva\nSud Bosne i Hercegovine odbio je prijedlog Tužiteljstva BiH...\nPredsjednik Srpske demokratske stranke (SDS) Mirko Šarović...


Dačić o dolasku Mičela: Iskoristiti kontakt sa ljudima iz Trampove vlasti - 12.03.2018, Sputnik Srbija\nMinistar spoljnih poslova Ivica Dačić izjavio je da je vrlo bitan dolazak pomoćnika američkog državnog sekretara za Evropu i Evroaziju Vesa Mičela u Beograd i... 12.03.2018, Sputnik Srbija\n07:16 12.03.2018 (Osveženo: 08:36 12.03.2018)\nMinistar spoljnih poslova Ivica Dačić izjavio je da je vrlo bitan dolazak pomoćnika američkog državnog sekretara za Evropu i Evroaziju Vesa Mičela u Beograd i naveo da je to prva poseta tako visokog zvaničnika iz nove vašingtonske administracije.\n„Moramo da iskoristimo kontakte sa ljudima iz Trampove vlasti, jer je opšte poznato da nam administracija, koju je personifikovala dinastija Klinton, nije bila naklonjena“, rekao je Dačić za „Novosti“.\nOn kaže da je već imao prilike da se sretne sa Mičelom i da su prvi utisci bili pozitivni.\nŠef diplomatije rekao je za „Kurir“ da će se u sredu prvi sresti sa Mičelom.\n„Naš stav je potpuno jasan — dijalog da, prihvatanje jednostrano proglašene nezavisnosti Kosova bez kompromisa sa nama — apsolutno neprihvatljivo“, rekao je Dačić za taj list povodom nacrta američkog teksta koji se tiče Kosova i Metohije.\nAmerički Stejt department je saopštio da će se Mičel u sredu u Beogradu sastati sa predsednikom Srbije Aleksandrom Vučićem.\nU saopštenju Stejt departmenta dostavljenom Tanjugu navodi se da će se Mičel sastati i sa premijerkom Anom Brnabić, kao i sa opozicionim liderima.\n„On (Mičel) će potvrditi snažne veze između Srbije i Sjedinjenih Država i pozvati srpsku vladu da ubrza normalizaciju odnosa sa Kosovom, sprovede reforme neophodne za postizanje njenog cilja članstva u Evropskoj uniji i aktivno podrži regionalnu stabilnost“, kaže se u saopštenju Stejt departmenta.


::: ekapija - RADANOVIĆ: "Progres" nema dugovanja prema kompaniji "Gazprom" :::\nRADANOVIĆ: "Progres" nema dugovanja prema kompaniji "Gazprom" Petak, 04. 05. 2012.|15:36 | Izvor: eKapija Generalni direktor "Progresa" ad u restrukturiranju demantovao je u petak (4. maj 2012. godine) da ta kompanija duguje "Gazpromu" 30 mil USD.\nPovodom tekstova objavljenih u dnevnim listovima u kojima je navedeno da "Progres" duguje kompaniji "Gazprom" 30 mil USD i da će na osnovu tog duga ruska kompanija preuzeti poslovnu zgradu beogradskog preduzeća, generalni direktor "Progresa" Živko Radanović je saopštio da "Progres" nema evidentiranih obaveza prema ruskoj kompaniji.\n- Prema bilansu "Progresa" na dan 31.12.2011.godine i prema dijagnostičkom izveštaju koji je uradio privatizacioni savetnik za račun Agencije za privatizaciju, nema evidentiranih obaveza kompanije "Progres" prema "Gazprom"-u. Na osnovu činjeničnog stanja prema postojećim zakonima nema pravnog osnova da se zgrada "Progresa" koristi za izmirenje obaveze države prema "Gazprom"-u – navedeno je u saopštenju.\nKako kaže, država Srbija je vlasnik 52,36% akcija u "Progresu". Ona samo te akcije, kaže Radanović, može da koristi za izmirenje svojih obaveza prema "Gazprom"-u ili bilo kojem drugom poveriocu, ne dirajući pri tom ni na koji način vlasništvo akcionara nad akcijama "Progresa". - Za korišćenje akcija u vlasništvu bilo kog akcionara pa i države za izmirenje njihovih obaveza prema poveriocima postoje po zakonu strogo propisane procedure koje ne dozvoljavaju da se imovinom "Progresa" mogu izmirivati bilo čije obaveze osim direktnih obaveza "Progresa".\nRadanović veruje da su dnevne novine, s obzirom na različitost interpretacije, pogrešno protumačile izjavu direktora "Srbijagasa".\nPrvi čovek "Progresa" je naveo i da je čišćenje bilansa bila zakonska obaveza i da realna knjigovodstvena vrednost akcije na dan 31.12.2011. godine iznosi 588,88 dinara i da ona nema nikakve veze sa sadašnjom tržišnom cenom akcija na Beogradskoj berzi.\n- Sadašnja tržišna cena akcije je posledica ukupnog stanja na finansijskom tržištu i odnosa ponude i tražnje za svaku hartiju od vrednosti na tržištu. Za očekivati je da će posle usvajanja programa restrukturiranja od strane Skupštine akcionara i cena akcija na berzi porasti – navodi on u dokumentu objavljenom na sajtu korporativnog agenta firme (Intercity broker).\n"Progres" povećao gubitak na 15 mil EUR\nProgres u restrukturiranju AD


Eksperti još ne znaju odgovor na to pitanje zato što i dalje proučavaju vakcinisane ljude da bi utvrdili kada bi zaštita, koju pruža vakcina, mogla da nestane. Delotvornost vakcina protiv novih sojeva koronavirusa takođe će odrediti da li, kada i koliko često će biti potrebno primiti dodatna imunizacija.\n"Moramo da proučavamo vakcinisanu populaciju da bi utvrdili u kojem trenutku ljudi ponovo postaju podložni virusu", kaže istraživač vakcina na Univerzitetu države Vašington Debora Fuler.\nZa sada, aktuelna klinička istraživanja Fajzera sugerišu da je vakcina te kompanija, koja se daje u dve doze, veoma delotvorna najmanje 6 meseci a verovatno i duže. Ljudi koji su primili vakcinu kompanije Moderna takođe su i dalje imali primetne nivoe antitela šest meseci nakon druge doze.\nMeđutim, antitela su samo deo priče. U borbi protiv virusa, imuni sistem ima još jednu liniju odbrane - takozvane B iT ćelije - od kojih neke mogu da se zadrže dugo nakon pada nivoa antitela. Ako u budućnosti naiđu na isti virus, te ćelije mogu potencijalno brže da da reaguju.\nČak i ako u potpunosti ne sprečavaju bolest, mogu da pomognu da se ublaže njeni simptomi. Međutim, još nije poznato kakvu bi ulogu mogle da imaju te ćelije kada je reč o koronavirusu - i koliko dugo.\nAktuelne vakcine protiv Kovida 19 verovatno će trajati najmanje godinu dana, ali verovatno ne nude doživotnu zaštitu, kao što je reč o vakcinama protiv boginja, kaže doktorka Ketlin Neuzil, ekspert za vakcine na Univerzitetu Merilend.\n"Biće negde na sredini tog veoma širokog opsega", ističe Neuzil.\nRazličiti sojevi koronavirusa su takođe još jedan razlog zašto će možda biti potrebna primiti dodatnu vakcinu.\nPostojeće vakcine delotvorne su protiv specifičnog "spajk" proteina koji koronavirus koristi da se prikači za ćelije i inficira ih, objašnjava Mehul Satar, iz Centra za vakcinaciju Univerziteta Emori.\nAko virus mutira dovoljno tokom vremena, vakcine će možda morati da budu prilagođene tome da bi se poboljšala njihova efikasnost.\nZa sada, vakcine po svemu sudeći štite protiv više novih sojeva, mada nešto manje kada je reč o varijanti koja je prvobitno otkrivena u Južnoafričkoj Republici.\nAko se utvrdi da je potrebna još jedna vakcina, jedna doza bi mogla da produži zaštitu koju nude postojeće ili da sadrži imunizaciju za jedan ili više sojeva.\nPotreba za primanjem dodatnih vakcina delimično će zavisiti i od uspeha kampanje vakcinacije širom sveta, smanjenja prenšenja virusa i njegovih novih varijanti.


25.06.2015 u 15:00\nVozač „Barcino tursa” angažovan na ugovor od mesec dana\nVozač Zoran S. (43), koji je najverovatnije u ponedeljak oko četiri ujutru zaspao upravljajući autobusom „Barcino tursa”, u ovoj turističkoj agenciji radio je na osnovu ugovora o angažovanju i to samo na mesec dana, od 1. do 30. juna ove godine, utvrdila je policija. Kako saznajemo u MUP-u Srbije, policijski inspektori iz Uprave saobraćajne policije od utorka se nalaze u prostorijama agencije...\n25.06.2015 u 08:15\nVoze druge na odmor, a sami se ne odmaraju\nVozači i vodiči odmahuju glavom kada treba da kažu kako zaista izgleda putovanje od gradova u Srbiji do nekih od mesta na moru, najčešće grčkom. Strah da će dobiti otkaz, ali i da će agencija za koju rade biti zatvorena ili izgubiti licencu jači je od želje da otvoreno pričaju o problemima sa kojima se svakodnevno suočavaju. A njih je na pretek: pauza između dva putovanja koja bi trebalo da traje...\nUmor vozača uzrok nesreće kod Bubanj potoka?\nUmor vozača je verovatno uzrok saobraćajne nesreće koja se dogodila prekjuče ujutru kada se kod Bubanj potoka prevrnuo autobus sa srpskim turistima koji su se vraćali sa letovanja u Grčkoj, izjavio je juče Vladimir Rebić, načelnik Uprave saobraćajne policije MUP-a Srbije. U ovoj nesreći jedna osoba je poginula, a više od 80 teže i lakše povređeno, među kojima je i vozač autobusa. „Organizator...\n22.06.2015 u 08:00\nJedna žrtva u prevrnutom autobusu sa turistima\nBEOGRAD – Jedna osoba je poginula, a dosta osoba je povređeno u saobraćajnoj nesreći koja se dogodila jutros oko 04.10 časova na autoputu Niš - Beograd posle isključenja za Vrčin, potvređeno je Tanjugu u Informativnoj službi Ministarstva unutrašnjih poslova Srbije. Nesreća se dogodila kada je došlo do probijanja zaštitne ograde i prevrtanja turističkog autobusa, a povređene osobe su prevezene u...\n25.09.2010 u 22:00\nDvojica poginula u saobraćajki na Zrenjaninskom putu\nU saobraćajnoj nesreći koja se juče oko 7.20 časova dogodila na Zrenjaninskom putu, kod restorana „Tara” poginuo je Salja Zumer (25), radnik JP „Gradska čistoća”, a njegov kolega Beriša Kenan (20) je podlegao povredama u Urgentnom centru. Teško je povređen i Vladimir S. (27) za čiji život se lekari još bore, a u udesu je učestvovao i šleper marke „daf” kojim je upravljao B. P. (29). Očevici navode...\nDvojica košarkaša bore se za život\nStanje dvojice novosadskih košarkaša i dalje je teško i prognoze se u takvim situacijama ne mogu davati, izjavio je juče direktor neurohirurgije kragujevačkog bolničkog centra Radivoje Nikolić. „Oni se nalaze na intenzivnoj nezi a zadobili su teške povrede glave i mozga. Priključeni su na aparate za veštačko disanje i stalno se prate njihovi vitalni parametri”, kazao je Nikolić, dodavši...\n14.01.2010 u 22:00\nAutobus sleteo u jarak\nNovi Sad – Jedna osoba je teže povređena ali je van životne opasnosti, a njih 16 zadobilo je lakše povrede kada se autobus somborskog prevoznika „Severtrans” prevrnuo na 134. kilometru autoputa E-75 Beograd–Subotica, na delu kod Kovilja. Autobus je juče ujutru, u 7.30 časova, iz Beograda krenuo ka Subotici, a jedan sat kasnije, po za sada još nerazjašnjenim...\nU teškoj saobraćajnoj nesreći koja se juče oko 10.45 časova dogodila na autoputu Beograd–Niš, nedaleko od naplatne rampe Bubanj potok, poginula su tri mladića iz Bijelog Polja, a pričinjena je i znatna materijalna šteta. Fatalni udes dogodio se u traci koja vodi iz pravca Niša, zbog čega je saobraćaj na toj strani puta bio u potpunosti zaustavljen više od dva sata. U MUP-u Srbije rekli su da...\nU udesu povređeno šest vojnika\nKula – Šest pripadnika Vojske Srbije iz Somborskog garnizona teško je povređeno, a jedan je zadobio lakše telesne povrede, u saobraćajnoj nesreći koja se dogodila juče ujutro, oko sedam sati, između Crvenke i Kule, prilikom sletanja s puta i prevrtanja „kombibusa”, vojne registracije, kojim su se zaputili na lekarski pregled u Vojnu bolnicu u Petrovaradinu. Svi su,...\n24.04.2009 u 23:59\nU udesu kod „Londona” šestoro povređenih\nU saobraćajnoj nesreći koja se juče oko 3.30 časova dogodila u centru grada, na uglu ulica Kneza Miloša i Kralja Milana, povređeno je šest osoba. Posle sudara dve osobe, M. Đ. (19) i J. K. (19), u besvesnom stanju prevezene su u Urgentni centar na reanimaciju, dok su ostali imali povrede ruku, nogu i glave. Prema rečima Draga Jovanovića, portparola Kliničkog centra Urgentnog centra, dve osobe su...\n17.05.2022 u 13:28\nZrenjanin sa 700.000 dinara finansira lov na šakale\n17.05.2022 u 13:26\n17.05.2022 u 13:24\nStudenti „Mašinca” povezuju kolege sa istraživačima i privredom\n17.05.2022 u 13:23\nGde zapelo oko prodaje Tvitera\n17.05.2022 u 13:17\nPšenica ponovo poskupela posle odluke Indije da zabrani izvoz


Ćeranići ponovo nastupaju zajedno : Crveni tepih\nĆeranići ponovo nastupaju zajedno\nMilena Ćeranić i Nemanja Stevanović sinoć su zajedno nastupili u jednom od klubova na Adi Ciganliji!\nIako čvrsto demantuju da se nisu pomirili, sinoćnji nastup, tokom kojeg su Nemanja i Milena delovali više nego skladno, ne ide u prilog njihovoj tvrdnji. Nakon raskida u martu mesecu, mladi pevači nastupali su odvojeno, a uprkos nežnim pogledima koje su i dalje često razmenjivali u javnosti, oboje su izjavljivali da su samo dobri prijatelji.\nNajnovija nagađanja da su se doskorašnji ljubavnici ne samo pomirili, već i preselili u iznajmljeni stan na Novom Beogradu takođe su odmah demantovali! Šta bi onda trebalo da znači sinoćnji zajednički nastup – učvršćivanje prijateljstva ili simboličnu proslavu početka zajedničkog života?!


Montaža, demontaža i zaštita nameštaja, pored pakovanja stvari u kutije, spadaju u osnovni paket usluga selidbi po sistemu ključ u ruke.\nPrimera radi, ako morate da preselite veliki plakar, bračni ležaj, regal, biblioteku ili bilo kakav drugi glomazan i kabast komad nameštaja, koji bi se mogao razmontirati, onda je to i najbolje uraditi iz 3 prosta razloga:\nDa ne bi došlo do oštećenja samog nemeštaja, ali i zidova, štokova, vrata, i td.;\nDa bi se skladištilo više stvari i nameštaja u tovarni prostor kombija ili kamiona za selidbe;\nDa bi se olakšalo prenošenje – na primer, biblioteku je lakše izneti policu po policu nego celu u komadu;\nKada je reč o zaštiti nameštaja mi u firmi BEOPREVOZ koristimo industrijske PVC i puc-puc folije za oblaganje nameštaja, a po potrebi stavljamo i dodatnu zaštitu, poput kartona sa saćem, zaštitnu ćebad i sl.\nPrilikom ugovaranja selidbe po sistemu ključ u ruke, poželjno je da nam skrenete pažnju na određene komade nameštaja koji za vas imaju “posebnu vrednost” i kažete ukoliko želite da se ti komadi nameštaja dodatno zaštite.\nUslugu montaže, demontaže i zaštite nameštaja organizujemo i ukoliko je reč o međunarodnim selidbama, bez obzira da li se radi o selidbi iz inostranstva ili selidbi u inostranstvo.\nSelidbe po sistemu ključ u ruke predstavljaju posebnu uslugu gde mi obavljamo kompletnu selidbu umesto vas. To znači da vi ne morate da se maltretirate sa pakovanjem stvari, demontažom nameštaja, zaštitom elemenata, prenošenjem, kao i ni bilo kojim drugim poslovima, osim onih koji se odnose na davanje instrukcija i izdavanje direktiva.\nProces selidbe po sistemu ključ u ruke bi tekao ovako:\nNakon konsultacija sa vama naš tim pristupa pakovanju stvari iz vaših ormara, komoda, fijoka i td. Sve stvari i pokućstvo se pakuju u kartonske kutije, a svaka kutija se propisno označava kako bi se znalo odakle su koje stvari izvađene.\nKada su sve stvari spakovane, pristupa se demontaži i zaštiti nameštaja. Sve što može da se rasklopi se demontira, a sav komadni nameštaj koji nije moguće demontirati se obmotava puc-puc i PVC folijom, dok se po potrebi dodaju i dodatni materijali za zaštitu.\nNameštaj i stvari se zatim prenose do kombija ili kamiona gde se nalazi radnik koji pažljivo sve pakuje u tovatni prostor.\nPo završetku utovara stvari pristupa se transportu do vašeg novog objekta. Pomoćni radnici pritupaju iznošenju i prenošenju stvari, monteri započinju sa montažom rasklopljenog nameštaja i poziciraju ga na mesta u objektu koja ste definisali, a zatim se prelazi i na poslednju fazu, vraćanju stvari i pokućstva iz kutija na svoje mesto.\nSelidba po sistemu ključ u ruke podrazumeva i pakovanje svih vaših stvari u kutije. Kutije ne morate da obezbeđujete, jer će i one biti obezbeđene sa naše strane. Po dolasku na lokaciju naš tim pomoćnih radnika započinje sa pripremom kutija, a ubrzo kreće i pakovanje stvari. Sve stvari kao što su garderoba, obuća, pokućstvo, escajg, posuđe, knjige, mali kućni uređaji kao i sve druge stvari se pažljivo pakuju, kutij po kutija, a kutije se propisno označavaju kako bi se u svakom momentu moglo znati u kojoj se kutiji nalaze koje stvari i odakle su izvađene i spakovane, a sve to sa ciljem kako bi se posle te iste stvari mogle vratiti na svoje mesto, na svoju policu, u svoju fioku, regal, ormar…\nZa potrebe vaše selidbe, firma BEOPREVOZ nudi i servis BESPLATNE procene selidbe, bez obzira da li želite selidbu po sistemu ključ u ruke ili ne. Čak i ako vam je potreban samo prevoz, ili prevoz i pomoć oko utovara i istovara, BEOPREVOZ vam može pomoći i rado će izvršiti BESPLATNU procenu. Za procenu je neophodno da popunite online formular sa ove stranice i unesete sve relevantne podatke.


REKONSTRUKCIJA VODOVODNE MREŽE U GRADU | ZR KLIK\nZrenjanin- Izradom tehničke dokumentacije za rekonstrukciju 19 kilometara vodovodne mreže u pet naselja u Zrenjaninu, a koja je poverena JKP „Vodovod i kanalizacija“ Zrenjanin i beogradskoj inženjering firmi „Beoekspert dizajn“, započeta je prva faza rekonstrukcije vodovodne mreže u gradu.\n„Dužina primarne gradske vodovodne mreže u Zrenjaninu je oko 300 kilometara, a u proseku je starija više od 30 godina, dok je u naseljima „Mala Amerika“ i „Ruža Šulman“ vodovodna mreža stara pedeset godina, zbog čega su se pomenuta naselja i našla među prioritetima u prvoj fazi rekonstrukcije vodovodne mreže u gradu. Rekonstrukcija vodovodne mreže u gradu je izuzetno obiman, složen i finansijski zahtevan projekat, a u isto vreme i projekat od izuzetnog značaja za kvalitet celokupnog vodosnabdevanja u gradu. Prema najavama, nakon završetka izrade tehničke dokumentacije i pribavljanja neophodnih dozvola, Grad Zrenjanin će otpočeti sa predviđenim radovima na rekonstrukciji vodovodne mreže“, rekao je mr Siniša Gajin, dipl.inž.men. rukovodilac Službe informisanja i poslovnih komunikacija JKP „Vodovod i kanalizacija“ Zrenjanin.


Stevan Simijanović (na fotografiji) priveden je u Nikšiću pod sumnjom da je koristio falsifikovani diplomatski pasoš Sjedinjenih Država.\nPotpredsjednik Vlade Crne Gore i koordinator bezbjednosnih službi Dritan Abazović biće saslušan pred Odborom za bezbjednost i odbranu crnogorskog parlamenta zbog kontakata sa Stevanom Simijanovićem, koji se lažno predstavljao kao američki diplomata.\nKonjević je tokom rasprave Konjević rekao da je, prema njegovim saznanjima, Simijanović lice iz bezbjednosnog sektora, koje je obavještajno angažovano u Crnoj Gori.\n"Ne želim da optužujem nikoga bez dokaza, ali imam činjenicu da se to lice, koje se lažno predstavljalo, sastajalo sa Dritanom Abazovićem", kazao je Konjević.\nKonjević je ukazao i da je Simijanoviću "licu koje je, prema saopštavanju nadležnih, falsifikovalo diplomatski pasoš NATO države" omogućeno da nesmetano napusti Crnu Goru, iako je falsifikovanje ozbiljno krivično djelo.\nMiloš Konatar, poslanik Abazovićevog građanskog pokreta Ujedinjena reformska akcija (URA), rekao je da podržava inicijatuvu o saslušanju Abazovića povodom ovog slučaja.\n"Bitno je da razdvojimo ono što je politička predstava od onoga što na bilo koji način može ugroziti bezbjednost Crne Gore" i dodao da je "lažni identitet Simijanovića otkriven zahvaljujući Abazoviću, koji je tražio njegovu provjeru".\nMiloš Konatar (na fotografiji, 2020.): Lažni identitet Simijanovića otkriven je zahvaljujući Abazoviću\nAmbasada Sjedinjenih Država u Podgorici je zvanično obavijestila crnogorsku policiju da jeste riječ o američkom državljaninu, ali ne i o "američkom diplomati koji radi u ambasadi SAD-a u Beču pri misiji OEBS-a (Organizacija za evropsku bezbjednost i saradnju)", kako se Simijanović predstavljao i kako je napisano na vizit karti koja je pronađena kod njega prilikom hapšenja.\n"Sa vizit karti i ostalih legitimacija moglo se zaključiti da se radi o savjetniku u Ambasadi SAD-a pri misiji OEBS-a u Beču. Kao i sa nizom drugih diplomata, obavili smo više razgovora i sa pomenutim Simijanovićem. Navodi da je Simijanović za našu partiju obavljao neke usluge su netačni i predstavljaju medijske manipulacije svojstvene medijima bliskim bivšem režimu", navedeno je u saopštenju URA-e 11. februara.\n"Ja sam se susretao sa gospodinom Simijanovićem, kao što sam se susretao sa mnogim ljudima. Mi smo imali korektan razgovor. Čovjek je imao i pokazao vizit kartu Američke ambasade. Nije mi ni na kraj pameti bilo da tu postoji neko lažno predstavljanje", kazao je Abazović.\nAbazović nije rekao koji mu je to "zapadnoevropski diplomata" sugerisao susret sa Simijanovićem i dodao da je Simijanović u Crnu Goru doveo predstavnika firme Amerikan balistika koja radi proizvodnju niskokalibarskih čaura, sa čijim je predsjednikom Aleksandrom Melniksom, kako je rekao imao "vrlo prijatan razgovor".\n"Oni su rekli da bi voljeli da razvijaju biznis u Crnoj Gori i da imaju NATO kod", dodao je Abazović.\nDritan Abazović (na fotografiji, novembar 2020.): Susretao sam se sa Simijanovićem i imali smo korektan razgovor\n"Rečeno je da je lice koje nije baš čisto ili se lažno predstavlja. Tada je obavještena američka ambasadorka", precizirao je Abazović.\n"On je rekao da je gost u hotelu Amasador koji se, sticajem okolnosti, menadžirao od strane jednog mog prijatelja. Ja sam rekao da nema nikakvih problema. U cilju jednog dobronamjernog gesta, radi se o jednoj noći", riječi su Abazovića.\n"Znači da mu je prije toga istekla, pretpostavljam desetogodišnja lična karta, što bi značilo da je njemu neko već prije toga dao ličnu kartu, a on je pošto ima prijavljeno prebivalište, produžio u januaru", kazao je Sekulović.\nIz Ministarstva unutrašnjih poslova su za Radio Slobodna Evropa (RSE) rekli da je Simijanoviću "lična karta", za čiju je zamjenu podnio zahtjev, bila izdata na lični zahtjev, 1. juna 2016. godine u Područnoj jedinici za građanska stanja i lične isprave Bar".\nPoslanik DPS-a i doskorašnji ministar odbrane Predrag Bošković zatražio je od premijera Zdravka Krivokapića, v. d. direktora Agencije za nacionalnu bezbjednost Dejana Vukšića i Uprave policije odgovor na pitanje - da li je Simijanoviću bilo dodijeljeno policijsko obezbjeđenje.\n"Da li je tačno da je ovaj čovjek, koji se lažno predstavljao i glumio američkog diplomatu, preko pozicija nekih visokorangiranih zvaničnika koalicije Crno na bijelo (lidera Dritana Abazovića), došao da kadrira u bezbjednosnom sistemu Crne Gore, a da je priča o prodaji oružja smišljena kao paravan", pitao je Bošković.\nPredrag Bošković (na fotografiji, 2019.): Da li je ovaj čovjek došao da kadrira u bezbjednosnom sistemu Crne Gore?\nZatražio je da se ova afera do kraja raščisti i "da se utvrdi kakva je šteta nanijeta državi i ko je za to kriv".\n"Skandalozno je da osoba ovakvog profila, kao što je Stevan Simijanović, imala upliv u bezbjednosni sistem Crne Gore", zaključio je u saopštenju.\nSaputnica Siniše Simijanovića, koja je boravila sa njim u hotelu Ambasador u Podgorici tokom jednog perioda, bila je srpska državljanka Marija Havrilov, visokopozicionirana članica ekstremnog nacionalističkog pokreta - Sabor Zavetnici.\nHavrilov se 2020. godine na parlamentarnim izborima u Srbiji našla na 12. mjestu poslaničke liste Zavetnika, koji su podržavaoci ideje o ujedinjenju Srbije, Crne Gore i bosanskohercegovačkog entiteta Republika Srpska u "srpski svet".\nDa li je Marija Havrilov prisustvovala razgovorima između potpredsjednika Vlade Dritana Abazovića i Stevana Simijanovića - nije poznato.


LUKU KOČE BIROKRATE - Radio Dunav\nNa izgradnju međunarodne luka na Dunavu, za koju su interes pokazali strani investitori, a švajcarska firma „Agrifert“, dala garanciju od 10 miliona dolara, čeka se godinu i po, jer Agencija za luke, još nije dala dozvolu.\nDozvolu za luku i raspisvanje međunarodnog tendera, pored ranije podrške minsitara Igora Mirovića i Aleksandra Antića, podržao je i premijer Ivica Dačić, prilikom subotnje posete Apatinu. Na pitanje novinara „Blica“ šta je razlog da opština Apatin kojoj je luka glavni razvojni projekat čeka godinu i po dana Dačić je odgovorio.-Tražili smo odgovor od Agencije za luke koji je bio da Srbija još nema strategiju razvoja lučkog saobraćaja na Dunavu. To mora da se reši. Nije normalna pozicija da se takav projekat od kojeg bi Apatin i cela Srbija imali koristi tako dugo čeka. Razgovaraćemo u Vladi o tome, obavestiću prvog potpredsednika Aleksandra Vučića i nadležno ministarstvo da se taj problem reši. Ukoliko bismo čekali da uvek postoji neka strategija onda neko mora da bude odgovoran što ta strategija nije doneta. Ovo je jedan od viskokih ciljeva razvoja kojoj teži Srbija a posebno ako bi luka bila vezana sa slobodnom carinskom zonom što bi bila jedna od retkih luka na Dunavu koja bi imala tako jednu značajnu celinu i to ne mogu da koče birokratski razlozi -izjavio je Dačić.\nLuka kod Apatina prema projektu, imala bi dužini uz Dunav od 1.000 metara, pokrivala bi 21 hektar zemljišta, što je učešće poštine od 10 odsto, koliko zemljište vredi. Prošle godine je šavjcarska firma „Agrifert“, koja se najviše bavi rasutim teretom, žitaricama i veštačkim đubrivom, a u kojoj je većinski ruski kapital, preko posrednika konzorcijuma NIKA grupe iz Beograda, poslala pismo namera lokalnoj samoupravi. Agrifert je prošle godine ponudio bankarsku garanciju od 10 miliona evra što svedoči o ozbiljnosti njihovih namera iza koje stoji ruski kapital.\nTagged aGRI FERT apatin BLIC dunav luka NOVINAR radio vesti\nJuly 27, 2021 Прегледано 1.472 пута


Američki grad Jacksonville na Floridi od 20 – 23. decembra domaćin BALKAN SOCCER CAMPA - Interaktivni portal za Dijasporu iz BiH\nAmerički grad Jacksonville na Floridi od 20 – 23. decembra domaćin BALKAN SOCCER CAMPA\nPosted on 02.10.2018 02.10.2018 by MHRR\nU saradnji sa NS/FS Bosne i Hercegovine, US Soccer Education iz Denvera krajem decembra u Americi organizira kamp za bh. talente, objavio je BHDINFODESK – BIRMINGHAM.\nČetvrti BALKAN SOCCER CAMP bit će održan od od 20.do 23. decembra 2018. godine u Jacksonville na Floridi na sportskim terenima (Patton Park, 2850 Hodges Blvd, Jacksonville, FL 32246,)\nKao i do sada, prioritet kampa bit će pronalazak novih Zmajeva i talentiranih igrača koji zadovoljavaju kriterijume modernog fudbala i koji su sposobni da se uključe u selektivne procese fudbalskih timova i omladinskih akademija u Evropi.\nNa kampu će se raditi sa svim uzrastima, tako da se mogu prijaviti dječaci i djevojčice (U/9/15) te fudbaleri i fudbalerke svih starosnih grupa (U/15/21/+). Sudionici kampa će imati šansu da prođu kroz kompletan proces opće sportske i vrhunske nogometne edukacije. Učesnici kampa, bit će „skenirani“ formalnim parametrima tokom probnih utakmica i treninga, sve po metodama koje se primjenjuju u radu svih modernih fudbalskih klubova.\nRukovodstvo USSE pregovara i sa FK Sarajevo da na kamp pošalje trenera koji će na terenu raditi sa njima i pri tome naravno imati prednost pri odabiru talentovanih fudbalera koje će pozvati u svoje redove.\nSa igračima na Floridi radit će stručni tim US Soccer Education (Erick French, Slobodan Čobo Janjuš, Murat Alibašić i drugi) koji je i do sada odradio odličan posao u pronalasku bh. talenata u Americi.\nDa kampovi USSE imaju svoju svrhu pokazuje činjenica da je zahvaljujući njima veliki broj talentovanih bosanskohercegovačkih fudbalera iz Amerike već obukao dres neke od nacionalnih selekcija Bosne i Hercegovine i svoju fudbalsku karijeru počeo graditi u Evropi. Dovoljno je napomenuti imena talentovanih Rijada Kobiljara (koji će biti i specijalni gost na kampu i svoje iskustvo podijeliti sa učesnicima), potom Elvira Ibiševića, Zehre Halilić, Amela Šehića i Hajre Karasalihovića koji su već obukli dresove nacionalne selekcije BiH te igrače: Hariz Porić, Haris Buljugić, Alija Jamaković, Belmin Vejzović, Milan Popović, Ajdin Sarčević, Nedin Tucaković, Eldin Muhić i Adnana Alić.\nNjihove uspješne priče možete pročitati i na oficijelnoj web stranici US Soccer Education http://ussoccereducation.com/ gdje, također, možete završiti zvaničnu prijavu za učešće na kampu.


- Već skoro dvije godine finansiraju se zdravstvene usluge za sve građane /osigurane i neosigurane/, po čemu je Srpska jedinstvena u regionu i šire - navodi su u saopštenju o najznačajnijim aktivnostima FZO u prošloj godini.\n- Do sada je uručeno oko 550.000 elektronskih kartica. Napominjemo da IZIS nisu samo elektronske kartice, već međusobno uvezivanje zdravstvenih ustanova - integrisanje podataka u jedan sistem, što podrazumijeva i razmjenu medicinskih podataka, što je i jedan od najvažnijih segmenata ovog projekta - napomenuli su u FZO.\n- U 2021. godini Fond je uspio da izmiri sva dugovanja, odnosno akumulirani dug iz prethodnih godina prema privredi za refundaciju plata za vrijeme bolovanja radnika. Zapravo, Fond je racionalnom poslovnom politikom, uz opredjeljenje da se podrži i olakša rad realnog sektora koji redovno uplaćuje doprinose za zdravstveno osiguranje, uspio da izmiri sva ranija dugovanja koja su iznosila oko 16 miliona KM - napomenuli su u FZO.\n- Pripremljeni su i dokumenti o tome koje su sve zdravstvene usluge ugovorene sa privatnim bolnicama i zdravstvenim ustanovama iz oblasti konsultativno-specijalističke zdravstvene zaštite da bi osiguranici na jednom mjestu imali egzaktne podatke koje su usluge dostupne na uputnicu porodičnog doktora u privatnim ustanovama - ističu u Fondu.\nU saopštenju se zaključuje da je FZO i u ovu godinu ušao sa novim pravima - finansiranjem novih lijekova na recept kao i unapređenjem dostupnosti određenih lijekova što, kako ističu u Fondu, potvrđuje da im je u fokusu nadogradnja prava iz zdravstvenog osiguranja, uz maksimalnu kontrolu i upravljanje svim troškovima.


Sesar u Akhisaru: Prezadovoljan sam uslovima i prijemom - SportSport.ba\nSesar u Akhisaru: Prezadovoljan sam uslovima i prijemom\nNa pripremama sa novim klubom\nBh. internacionalac, Ivan Sesar nalazi se pred potpisom ugovora sa turskim prvoligašem, Akhisarom.\nOvaj bivši igrač Sarajeva je proljetni dio sezone proveo na posudbi u turskom Elazigsporu, a prema pisanju Dnevnog Avaza, njegov naredni klub će biti Akhisar.\nOvo su također dobre vijesti za fudbalski klub Sarajevo koji će dobiti određeno obeštećenje.\n"Sarajevo će dobiti adekvatno obeštećenje, svojevrsnu finansijsku injekciju. Čelnicima Akhisara sam se svidio u dresu Elaziga kada smo ih prije nekoliko mjeseci pobijedili na njihovom terenu", rekao je Sesar za Avaz te je dodao za kraj:\n"Prezadovoljan sam uslovima i prijemom u klubu. Već sam se priključio treninzima Akhisara."


Osnovni razlozi za donošenje Predloga zakona o javnim nabavkama su sledeći: usklađivanje zakonodavnog okvira u oblasti javnih nabavki sa propisima EU i ispunjenje jednog od merila za stvaranje pregovaračkog Poglavlja 5, javne nabavke i dobijanje pozitivne ocene Evropske komisije u godišnjem izveštaju, realizacija jednog od glavnih ciljeva definisani programom razvoja javnih nabavki u Republici Srbiji za period 2019/2023 godina, zatim stvaranja uslova za efikasnije sprovođenja postupka javnih nabavki, povećanje nivoa konkurencije uz smanjenja troškova i administrativnih procedura, zatim podsticanje učešća malih i srednjih preduzeća u postupcima javnih nabavki, efikasnija zaštita prava u postupcima javnih nabavki.\nNajvažnije rešenje i novine koje se zakonom predlažu su sledeće: utvrđeni su novi iznosi pragova do kojih se zakon ne primenjuje i pragova za primenu zakona u skladu sa praksom država članica EU u okruženju. Uvodi se novi portal javnih nabavki koji će omogućiti sprovođenje postupka javnih nabavki elektronskim putem, komunikacija i razmena podataka u postupku javne nabavke, uključujući i podnošenje ponuda odvijaće se elektronskim putem preko portala javnih nabavki.\nNa ovaj način obezbediće se veća transparentnost u postupcima javnih nabavki, a otvaranje ponuda će se takođe odvijati elektronskim putem, što će doprineti povećanju poverenja privrednih subjekata u sistem, a posledično i povećanju nivoa konkurencije u postupcima javnih nabavki.\nZatim, način dokazivanja ispunjenosti kriterijuma za kvalitativni izbor privrednog subjekta biće pojednostavljen. Ispunjenost ovih kriterijuma dokazivaće se podnošenjem izjave privrednog subjekta na standardnom obrascu, kojim privredni subjekat potvrđuje da ispunjava sve tražene kriterijume za učešće u postupku javne nabavke. Na ovaj način privredni subjekti potvrđuju da ne postoje zakonom propisani razlozi za isključivanje iz postupka javne nabavke. Ovakvo rešenje doprineće povećanju efikasnosti, smanjenju troškova i administrativnih opterećenja za privredne subjekte prilikom pripremanja ponuda, što je od naročitog značaja za mala i srednja preduzeća.\nVrste postupaka javnih nabavki i uslovi za njihovo sprovođenje su u potpunosti usklađeni sa propisima EU. Uvodi se nova vrsta postupka javne nabavke, a to je partnerstvo za inovacije. Javne nabavke društvenih i drugih posebnih usluga u koje spadaju usluge u oblasti zdravstvene i socijalne zaštite, kulture i slično, sprovodiće se po posebnom, blažem režimu u smislu kraćih rokova u postupku, limita za primenu odredbi ovog zakona, izveštavanje o zaključenim ugovorima. Uvode se i nove tehnike i instrumenti za dodelu ugovora, sistem kvalifikacije i elektronski katalozi.\nPredlogom zakona uvode se novi kriterijumi za dodelu ugovora u postupku javne nabavke. Ugovori o javnoj nabavci dodeljivaće se ekonomski najpovoljnijoj ponudi koja se određuje na osnovu cene ili troškova, ili odnosa cene i kvaliteta, odnosno troškova i kvaliteta, što će svakako doprineti povećanju kvaliteta dobara, usluga i radova.\nUslovi za izmenu ugovora o javnoj nabavci su precizirani, čime će biti otklonjene nedoumice po pitanju dopuštenosti izmene ugovora. Takođe, precizirani su i razlozi za raskid ugovora o javnoj nabavci. Nadzor za izvršenjem ugovora o javnim nabavkama vršiće ministarstvo nadležno za poslove finansija.\nU oblasti zaštite prava u postupcima javnih nabavki predviđena su rešenja koja će postupak zaštite prava učiniti efikasnijim. Iznosi administrativnih taksi za podnošenje zahteva za zaštitu prava su smanjeni. Takođe, propisana je dužnost podnosioca zahteva za zaštitu prava da prilikom podnošenja zahteva dostavi dokaz o uplati taksi. U suprotnom, zahtev će biti odbačen bez prethodnog pozivanja podnosioca zahteva, da takav zahtev uredi. Odlučivanje o prekršajima propisanim Zakonom o javnim nabavkama biće preneto u nadležnost prekršajnih sudova, naveo je ministar za rad, zapošljavanje, boračka i socijalna pitanja Zoran Đorđević, obrazlažući taj zakonski predlog u parlamentu.


Rešenje ovog testa, koji sadrži pitanja iz pet predmeta, možete da pogledate OVDE. Testom sa pitanjima iz biologije, hemije, istorije, fizike i geografije, koji su danas rešavali od 9 do 11 sati, osmaci su završili sa polaganjem male mature.\nUčenici su u ponedeljak odgovarali na pitanja iz srpskog, odnosno maternjeg jezika, a za test su većinom rekli da je bio "lakši nego probni". Učenici OŠ "Skadarlija" namučili su se sa Nušićevim delom "Sumnjivo lice", a nisu bili sigurni ni koje je značenje glagola "kompromitovati" u rečenici koju su dobili.\nUtisci nakon jučerašnjeg polaganja matematike bili su podeljeni, ali su svi đaci bili saglasni da je 20. zadatak bio najteži. U njemu se tražilo da izračunaju cenu prstena teškog četiri grama.\nPOSKUPELE CIGARETE Do kraja 2020. cena mora da se uskladi sa standardima EU


"Sumnjam da se namerno odlaže primena zakona o platama" • RTK\n"Sumnjam da se namerno odlaže primena zakona o platama"\nOmbudsman je Ustavnom sudu uputio Zakon o platama u javnom sektoru radi ocene njegove usklađenosti sa Ustavom. U vezi sa tim, odlazeći kosovski premijer, Ramuš Haradinaj kaže da se odlaganje primene ovog zakona čini namerno.\nNa konferenciji za štampu Haradinaj je rekao da postoje sumnje da se odlaganje primene Zakona o platama čini namerno.\n„Vrlo je teško za mene da kažem ovo što kažem, ali imam neku sumnju da se namerno čine, prave ove scene sa kašnjenjem zakona. Ne treba to da kaže jedan predsednik vlade, mi verujemo institucijama i Ombudsmanu i svima, ali imam jednu dilemu da je malo namerno ovo odugovlačenje“, rekao je Haradinaj.\nHaradinaj je istakao da primena zakona može početi, te da bi ukoliko postoje žalbe određenih strana, on mogao biti izmenjen.\n“Ako postoje nedostaci u ovom zakonu, on se može izmeniti kao i bilo koji drugi zakon na Kosovu, ne postoji zakon koji se ne može menjati, pa čak i ustav se menja ako ima dve trećine saglasnosti, ne razumem zašto se ovaj zakon ne primenjuje, a onda ako je određenoj strani nanesena šteta, zakon se može izmeniti. Ali odlaganje primene zakona je sa moje strane neprihvatljivo “, rekao je Haradinaj.\nNa pitanje novinara ko to odlaže primenu Zakona o platama, Haradinaj je rekao da čak ne razume šta se dešava.\n„Ne mogu sada ja da istupim, da kažem pravo ne razumem šta se dešava, ali vrlo nerazumno i bespotrebno, nešto što nema logike. Zakon počinje da se primenjuje, ako ima nekih primedbi na neki član, na primer, ako je jedna određena strana oštećena, može da traži izmenu, ja sam siguran da će političke partije biti pažljive. Mi znamo da medicinski tehničari nisu zadovoljni, ali postoji mogućnost amandmana, ali da se zaustavi zakon da lekar, nastavnik i drugi ne dobiju platu sa povećanjem je neshvatljivo“.\nNovi zakon o platama usvojen je u februaru ove godine i stupio je na snagu decembra.\nPrema ovom zakonu, oko 70 odsto zaposlenih u javnom sektoru očekuju da od decembra primaju povećane plate.\n"Nikada nismo verovali u brz dogovor između Kosova i Srbije"\n"Održiv sporazum SR i KS za trajnu stabilnost regiona"


Grupa Vrelo otvara 14. Ethno.com festivala ~ Mreza Kreativnih Ljudi\nGrupa Vrelo otvara 14. Ethno.com festivala\n9.9.16 desavanja, koncert, muzika No comments\nBesplatan koncert u slavu world music-a GRUPA VRELO OTVARA 14. ETHNO.COM FESTIVAL22. septembar u 20.30 Scena Kulturnog centra PančevaJedan od najznačajnijih i najdugovečnijih world music festival u Srbiji – Ethno.com,održaće svoje četrnaesto izdanje 22. i 23. septembra u organizaciji Kulturnog centraPančeva, a pod pokroviteljstvom Grada Pančeva. Reč je o festivalu od izuzetne važnosti za promociju etno i world music zvuka regiona i Srbije.\nPrve festivalske večeri, u četvrtak, 22. septembra od 20.30, na sceni Kulturnog centra Pančeva, u okviru besplatnog programa, nastupiće grupa Vrelo, čija muzika donosi jednostavan, prirodan i logičan, ali neobičan i originalan spoj tradicionalnog srpskog pevanja i novijih muzičkih pravaca (pank, rok, rege, dab, tehno). Pre njihovog koncerta, od 20 časova, nastupiće inkluzivni hor „Zvuci u Jabuci“ koji čini dvadeset korisnika Doma „Srce u Jabuci“, dvoje vaspitača i dvadeset meštana sela Jabuka. Hor postoji već pet i po godina, uz stalno povećanje broja članova, repertoara igostovanja hora.\nViše o grupi Vrelo:\nNa BBC-jevom konkursu za „Sledeću veliku stvar” (BBC`s The Next Big Thing 2007) u konkurenciji preko 2500 izvođača iz 88 zemalja, Vrelo je nastupalo u Londonu u „Mejda Vejl” (Maida Vale) studiju i plasiralo se na drugo mesto ovog prestižnog takmičenja pesmom „Pošle mome”. U žiriju su bila najveća imena svetske muzičke scene, između ostalih i Najl Rodžers, (producent Dejvida Bouvija) i Vilijam Orbit (čovek koji je producirao jedan album Madone). Od tada uspešno nastupaju na velikim festivalima i prestižnim klubovima velikih evropskih gradova (Pariz, Berlin, London, Oslo, Prag, Grac, Sankt Peterburg,\nBudimpešta, Cirih...). U Srbiji sviraju na svim značajnim festivalima (Egzit, Guča, Nišvil,\nZaječarska gitarijada, BELEF).\nKrajem leta 2003. godine Vrelo učestvuje na snimanju muzike za film „Život je čudo” Emira Kusturice. Ova saradnja se nastavlja 2007. godine kada Vrelo postaje deo ekipe Kusturičine pank opere „Dom za vešanje”. Opera je premijerno izvedena i igrana u Parizu u Operi Bastilja (L'Opéra Bastille) tokom leta 2007. godine. 2009. godine Vrelo je dobilo nagradu „Oskar popularnosti” u RS za album godine.\nČlanovi Vrela su Nataša Tomić (vokal), Stanko Tomić (bas gitara, gitara), Zlatko Sakulski (bubnjevi, udaraljke, gitara), Marijana Bizumić (vokal), Ivana Jovanović (vokal, harmonika, klavijature), Brankica Ivanković (vokal) i Maja Martić (vokal).\nViše o inkluzivnom horu „Zvuci u Jabuci“\nInkluzivni hor „Zvuci u Jabuci“ čini dvadeset korisnika Doma „Srce u jabuci“, dvojevaspitača (Olgica Ilić Mitevski – horovođa, i Ivan Karaklić – član hora, organizatorgostovanja i PR) i dvadeset meštana sela Jabuka. Hor postoji već pet i po godina, uzstalno povećanje broja članova, repertoara i gostovanja hora. Do sada su učestvovali na mnogim manifestacijama, među kojima su „Pančevački dani duhovne muzike“ uSvetosavskom domu, Pančevo Film Festival, prateći program džez festivala uKulturnom centru Pančeva, otkrivanje spomenika „Inkluzivno srce” na keju u Pančevu,festival „Srca u harmoniji“ u Novom Sadu, i mnoge druge.Posebnu aktivnost hora čini saradnja sa eminentnim umetnicima koji kroz svojagostovanja u Domu pomažu horu da istanča svoj muzički ukus i „zanatski“ se unapredi.Horu su nekoliko puta dolazili u „radnu“ posetu Dragan Nikolić, braća Teofilović,Svetlana Stević (drugi put sa čitavom filmskom ekipom RTS-a kako bi deo fima o svom umetničkom životu i radu snimila sa horom), etno-grupa muzičke škole „Mokranjac” sa svojom profesorkom Jelenom Ćetković (zajednički nastup u novosadskoj Sinagogi na međunarodnom festivalu „Hearts in harmony“), Vlada Nikić, Danka Stojiljković i drugi. U oktobru ove godine hor putuje u Nemačku, na mini turneju. Ova horska inkluzija uopšte nije iluzija, već se sve više razgranava – pružajući svoje grane i „preko grane“ –nastupima i u inostranstvu.


Bezbednost na Kosmetu u isključivoj nadležnosti KFOR-a – Balkanekspresrb.rs\nPotpredsednik Vlade Republike Srbije i ministar odbrane Nebojša Stefanović poručio je danas, tokom susreta sa komandantom KFOR-a general-majorem Frankom Federićijem, da se bezbednost na prostoru Kosova i Metohije ne može sa te misije preneti na druge subjekte.\nStefanović je izrazio zahvalnost komandantu KFOR-a na zaštiti srpskog stanovništva i svetinja na Kosovu i Metohiji, a tokom razgovora obe strane su potvrdile posvećenost tome da se saradnja između Vojske Srbije i KFOR održi na profesionalnom nivou.\nPotpredsednik Vlade je podsetio i na to da, prema Rezoluciji SB UN 1244, KFOR predstavlja jedinu legitimnu oružanu formaciju na Kosovu i Metohiji i da se od njega očekuje da obezbedi sigurno okruženje za sve etničke grupe u južnoj srpskoj pokrajini.\nOn je napomenuo i da se odgovornost za bezbednost na prostoru Kosova i Metohije ne može preneti na druge subjekte i istakao da je transformacija takozvanih kosovskih snaga bezbednosti za Republiku Srbiju apsolutno neprihvatljiva, s obzirom da to predstavlja kršenje Rezolucije SB UN 1244 i Vojnotehničkog sporazuma.\nNeophodno je intenzivirati saradnju između Vojske Srbije i KFOR-a u borbi protiv terorizma, rekao je on podsećajući na to da na KiM, po izveštajima međunarodnih organizacija, postoje ozbiljni problemi povratnika sa ratišta i radikalizacije, što svakako predstavlja pretnju po međunarodnu bezbednost.


Generalni direktor JP “Srbijagas” Dušan Bajatović izjavio je na konferenciji za novinare održanoj u beogradskom hotelu “Hajat” nakon svečane sednice Skupštine akcionara tog projekta, predstavnika “Srbijagasa” i “Gasproma”, da je danas doneta Konačna investiciona odluka za izgradnju gasovoda "Južni tok" kroz našu zemlju, čime je Srbija postala prva zemlja koja je započela investicionu fazu tog projekta.\nDonošenje ove odluke je garancija da će "Južni tok" zaista biti i građen, kao što je obećano, a izgradnja u Srbiji počeće u decembru, najavio je Bajatović i istakao da je procenjena vrednost izgradnje gasovoda kroz Srbiju 1,7 milijardi evra, a da će trasa Južnog toka kroz našu zemlju biti duga 470 kilometara. Projektom, koji će zaposliti oko 2.000 radnika u Srbiji, predviđena je izgradnja dve kompresorske stanice.\nNa konferenciji za štampu, kojoj je prisustvovao i predsednik Upravnog odbora “Južnog toka” Leonid Čugunov, najavljeno je da će do 15. novembra konačnu investicionu odluku doneti ostale zemlje, učesnice u projektu - Mađarska, Slovenija, Bugarska. Celokupan kapacitet gasovoda biće 63 milijarde kubnih metara gasa godišnje, a procenjena vrednost "Južnog toka" je 24 milijarde evra.\nKapacitet tog gasovoda kroz našu zemlju iznosiće oko 40 milijardi kubnih metara gasa godišnje, a očekuje se da će Srbija biti čvorište za snabdevanje regiona gasom. Planiran je ulaz tog gasovoda u Srbiju kod Zaječara, a izlaz kod Subotice, a u planu su interkonekcije ka Republici Srpskoj, Hrvatskoj i Federaciji BiH. Očekuje se da će Srbija, posle izgradnje ovog gasovoda, imati prihod od tranzitnih taksi od oko 200 miliona evra godišnje.


Izvršna Kancelarija Nezavisna Komisija za Medije obaveštava licencirane i javnost da od dana 20 juna 2020.godine, neće biti u mogućnosti da održavanja redovnih sastanaka i posledično donošenje odluka. To je zato što je mandat Predsedniku i još jednom članu istekao mandat 30 maja 2020.godine, dok Podpresednici je istekao madant 20 juna 2020.godine.\nPrema Zakonu Br.04/L-44 za Nezavisnu Komisiju za Medije, Član 15 Procedure rada NKM-a, tačka 2 kaže:\n2.NKM smatra se da je konstituisana ako je na prvoj sednici prisutno najmanje dve trećine članova NKM-a.\nTrenutno Komisija ima 4 člana, tako da bi trebalo da bude najmanje 5 od 7 članova, kako bi izabrali Predsednika i Podpresednika. Stoga, u ovom sastavu, izbor predsednika i podpresednika ne može da se održi do imenovanja novih članova od strane Skupštine Republike Kosovo.\nDok se rad Izvršne Kancelarije u izvršavanju njenih zadataka definisanih zakonodavstvom NKM-a, i dalje normalno razvija.


Beograd finansira vantelesnu oplodnju – nova nada za 100 parova - Izazov\nBeograd finansira vantelesnu oplodnju – nova nada za 100 parova\nRadio-televizija Srbije\t 18. juna 2021. 05:57\nUdruženje "Šansa za roditeljstvo" primi dnevno i 50 poziva. Češće ih zovu žene.\n"Mislim da se povećao broj poziva shodno tome što se i više u medijima priča o problemu neplodnosti, i onda se nekako te stege i barijere skidaju, pa je ljudima lakše da pozovu, mada je muškarcima uvek teže da pozovu i manji je broj poziva sa njihove strane. Mada, raduje nas, zaista svaki poziv muškarca. Na dnevnom nivou pozove pet do šest muškaraca sa nekim konkretnim problemom", navodi Sandra Jovanović iz Udruženja "Šansa za roditeljstvo".\nProcenjuje se da problem sa sterilitetom u Srbiji ima 300.000 parova. Grad je 2019. finansirao 100 pokušaja vantelesne oplodnje, a u Ginekološko-akušerskoj klinici u Višegradskoj godišnje se uradi 700 postupaka.\n"Kada dođete u situaciju da mislite – to je to, sada mi je super, hajde da radimo na našoj porodici, na deci i kada dođe trenutak kada vam kažu – ne, ne možete, takva i takva je situacija, tu vam se u sekundi, bukvalno sruši svet", navodi Jelena Žmukić.\nŽmukići su zajedno već deset godina. Dece nemaju, a već dve godine pokušavaju da osnuju porodicu.\n"Postoje različite faze koje vi prođete od trenutka kada saznate do trenutka kada ste u procesu, pa kad dođete do vantelesne oplodnje koje su možda jedina opcija", navodi Žmukićeva.\nPostupak košta i nekoliko hiljada evra\nŽmukići će probati da preko Republičkog zdravstvenog fonda pokriju troškove, jer postupak vantelesne oplodnje može da košta i nekoliko hiljada evra.\nNajviše je parova koji nemaju dece, ali ima i onih koji imaju jedno dete, ali iz medicinskih razloga ne mogu ponovo da se ostvare kao roditelji, iako to žele.\nGradski odbornici su na poslednjem zasedanju doneli odluku da se i njima finansijski pomogne. Grad je za troškove vantelesne oplodnje takvim parovima namenio pomoć od 30 miliona dinara, a tokom leta će biti raspisan konkurs, na koji zainteresovani mogu da se jave.\n"Postoje grupe ljudi koje i dalje nemaju pravo preko Fonda. U suštini finansije su uvek najveći problem u vantelesnoj oplodnji, znači mnogima je nedostižna procedura iz tog razloga je bitna pomoć države, pomoć lokalnih samouprava. Ne treba zaboraviti ni parove koji imaju problem sa azospermijom", navodi Sandra Jovanović iz Udruženja "Šansa za roditeljstvo".\nSrbija je jedina zemlja uz Izrael koja finansira neograničeni broj postupaka vantelesne oplodnje. U Beogradu je to samo za žene do 43. godine, a u ostalim gradovima do 45, 48, pa i do 50 godina.


Nastavnici u Kaliforniji moraće da prime vakcinu ili da se testiraju na nedeljnoj bazi\nKalifornija će od svih nastavnika i drugih zaposlenih u školama tražiti da budu vakcinisani, a ako to ne žele, moraće svake nedelje da se testiraju na Kovid 19, objavio je guverner Gevin Njusom. Nijedna američka država do sada nije donela takav propis.\n"Mislimo da je to ispravno i da ćemo tako moći da održimo škole otvorenim i smanjimo zabrinutost roditelja koja, poput mene, imaju malu decu koja ne smeju da se vakcinišu", rekao je Njusom koji, inače, ide na izbore.\nNeke škole u Kaliforniji su već donele takve propise i pre Njusomovog propisa.\nGuverner Kalifornije je takođe nedavno propisao da zdravstveni radnici moraju da se vakcinišu i za razliku od zaposlenih u prosveti, nemaju opciju da se redovno testiraju. Zaposleni u državnim službama moraju da se vakcinišu ili redovno testiraju.\nU Teksasu su sudovi dozvolili lokalnim zvaničnicima da propišu obavezno nošenje maski u javnim prostorima, školama- uprkos protivljenju republikanskog guvernera te države Grega Abota. Javne škole u Dalasu i Ostinu su uvele obavezno nošenje maski.\nŠkole u jednom od najvećih okruga na Floridi, Brauardu, donele su odluku da se nastavi sa obaveznim nošenjem maski, uprkos protivljenju republikanskog guvernera Rona DeSantisa. On je čak pretio da će ukinuti finansiranje nekim školama čiji se direktori usprotive njegovom naređenju - da se nošenje maski ne sme nametati.\nGuvernerka Oregona Kejt Braun izdala je naređenje da svi ponovo treba da nose maske u zatvorenom prostoru, bez obzira na to da li su vakcinisani.\nGuverner Havaja Dejvid Ajg propisao je da barovi, restorani, teretane mogu da popune samo 50 odsto kapaciteta, kao i na okupljanjima može biti maksimalno 10 ljudi unutra i 25 napolju.


Više od pet miliona evra za javnu infrastrukturu | Radio Magnum 103 MHz\nHome / Vesti / Više od pet miliona evra za javnu infrastrukturu\nU okviru podrške Evropske unije unapređenju infastrukture u dva regiona- Šumadije i zapadne Srbije i Južne i istočne Srbije, u toku je poziv za podnošenje predloga projekata lokalne infrastrukture za koje je EU opredlila 5,2 miliona evra. Poziv je otvoren do 29. juna, a pravo učešća imaju 99 lokalnih samouprava uključenih u realizaciju programa EU PRO koji se finansira iz IPA programa za 2016. godinu, a sprovodi ga Kancelarija Ujedinjenih nacija za projktne usluge (UNOPS) u partnerstvu sa Vladom Srbije, prvenstveno sa Ministarstvom za evropske integracije.\nUkazujući na značaj ovog projekta ministar za evropske integracije Jadranka Joksimović je rekla da „Proces evropskih integracija nije cilj sam po sebi, već predstavlja mehanizam ukupnog unutrašnjeg razvoja naše zemlje.\n„U tom smislu od izuzetne važnosti je da lokalne samouprave na ovaj način mogu da jačaju kapacitete kako bi u budućnosti koristile više sredstava iz evropskih fondova. Stoga pozivam gradove i opštine da iskoriste sve mogućnosti koje pruža EU PRO projekat i konkurišu sa projektima koji će doprineti održivom regionalnom razvoju i unaprediti kvalitet zdravstvenih, socijalnih i komunalnih usluga koje uživaju naši građani“, rekla je Joksimović.\nU Regionalnoj agenciji za razvoj istočne Srbije – RARIS u Zaječaru, u sredu, 16. maja, biće održana sesija povodom te teme, za učesnice i učesnike iz gradova i opština Zaječar, Bor, Kladovo, Majdanpek, Negotin, Boljevac, Knjaževac i Sokobanja.


Jelena Ponomarjova: Evropa će platiti ceh za Kosovo | Novosti.rs\n03. 05. 2017. u 11:57\nJelena Ponomarjova za "Novosti" povodom promocije nove knjige. Sve osobine banditske države: klanovi, trgovina drogom i nasilje\nFoto: Aleksandar Ščerbak\nOvo, za "Novosti", kaže Jelena Georgijevna Ponomarjova, autorka knjige "Razbojnička država - Kosovo u svetskoj politici", koju je objavila izdavačka kuća "Evrobuk", u prevodu Antonele Bijelić. Profesor Teorije međunarodnih odnosa u Institutu za međunarodne odnose pri Ministarstvu spoljnih poslova Rusije, Ponomarjova će svoje delo predstaviti beogradskoj publici večeras od 18 sati, u Privrednoj komori Srbije. Ponomarjova je pisala i o kriminalizaciji Kosova posle otimanja te srpske južne pokrajine, a zapažena je i njena knjiga o "Kriminalnoj internacionali".\n- Da se albanska mafija bavi trgovinom ljudskim organima, drogom, pranjem novca, dobro se zna, ali se političari u Evropi prave da to ne vide, a i ne žele da priznaju, jer su mnogi od njih učestvovali u otimanju srpske teritorije i stvaranju albanske države na Kosovu i Metohiji - kaže, za "Novosti", ruska profesorka. - Kao što je poznati američki istraživač Šacberg na primeru Zaira pokazivao da su zapadni standardi i političke teorije daleko od realnosti banditskih država, lako se može dokazati da na Kosovu nema nikakve demokratije, već cveta kriminal. Sve što je Šacberg napisao o Zairu sedamdesetih može se videti na Kosovu danas, gde vladaju banditski klanovi i gde cvetaju trgovina drogom i nasilje. Današnje Kosovo ima sve karakteristike banditske države, jer glavnu moć imaju mafijaške strukture - tvrdi Ponomarjova.\nEDI RAMA I "VELIKA ALBANIJA" * AKTUELNIM izjavama albanskog premijera Edija Rame i kosovskog predsednika Hašima Tačija ruska profesorka kaže:\n- Poznavaoci istorije Balkana znaju da je ideja o "velikoj Albaniji" dosta stara. Spominje se još od Prvog svetskog rata. Radi se o složenoj igri albanskih vođa. Pošto nema oštrih i odlučnih reakcija na Zapadu na izjave Rame i Tačija, jasno je da prećutno podržavaju ideju ujedinjenja svih Albanaca. Tom istom Zapadu je smetalo i smeta da svi Srbi žive u jednoj zemlji. Blaga reakcija sve govori. Zašto se ne oglasi neko od uglednijih zapadnih političara ako su zaista protiv stvaranja "velike Albanije"?\n- Dobro se zna da Amerikanci u blizini Uroševca imaju veliku bazu. NJihove vojne ali i druge obaveštajne službe imaju mnogo informacija i dosta dobru sliku o situaciji na Kosovu, ali oni namerno ćute jer im je Kosovo potrebno. Te političare mafijaše i njihove klanove Amerikanci će iskoristiti kada im budu bili potrebni za realizovanje ličnih ciljeva. Amerikanci se prave da ne vide šta se zbiva na Kosovu iz još jednog razloga - da bi oslabili Srbiju. Sve što se radilo i što se radi na Kosovu je psihoistorijski udarac na Srbiju i Srbe.\n- Ja ne razumem Evropljane. Sada je albanska mafija postala jača i bolje organizovana od italijanske. Evropa se čudno ponaša, jer će joj se jednog dana sve to obiti o glavu. Glavni ceh za kratkovidu politiku na Kosovu i otimanje srpske teritorije platiće Evropa kad Albanci počnu da joj prave velike probleme.\n* Sve češće se govori i piše da turske tajne službe rovare na Kosovu i u Albaniji i da učestvuju u projektu stvaranja "velike Albanije". Šta vi mislite o tome?\n- Iako me sagovornici iz Turske uveravaju kako njihova zemlja nije umešana u događanja na Balkanu, ja im ne verujem, jer činjenice, ipak, govore drugačije. Iz izjava najviših turskih rukovodilaca vidi se da su Turci uključeni u političke procese na Kosovu i Metohiji i na drugim prostorima na Balkanu gde je nekada bila njihova carevina. Islam su Albanci primili od Turaka, kao i deo muslimana u BiH. Neosporno je da Turska želi da ima uticaj ne samo na Albaniju, nego i na druge zemlje gde je nekada davno bila. Ne treba zaboraviti na veliki broj građana Turske koji su poreklom s Balkana.\n- Bojim se da na Balkanu opet ne dođe do rata - kaže Ponomarjova. - U Makedoniji je posle izbora situacija postala još nestabilnija. Kosovo je bomba usporenog dejstva. Istorija ne prašta greške, zato Srbija mora da jača svoje savezništvo s Rusijom. Ne sme se dogoditi da ostane bez ijednog iskrenog velikog saveznika, jer sama ne može da se odbrani od agresora.


Polako se steže obruč oko kriminala SNSD-a i njihovog lidera\nMilorad Dodik, predsjedavajući predsjedništva BiH i lider SNSD-izjavio je da će podržati da se Dan Republike Srpske slavi 15. februara umesto 9. januara.\nOn je, kako smo već objavili, izjavio: “Ako su oni (Bošnjaci) povrijeđeni, pa ne može 9. januara, da li će im smetati 15. februar? To je dan Prvog srpskog ustanka, a i mi u Republici Srpskoj smo Srbi, poručio je Dodik podsjećajući da 15. februara Srbija slavi svoj Dan državnosti.\nNa njegovu “podršku” ideji proslave Dana RS-a 15. februara reagovao je Vojin Mijatović, potpredsjednik SDP-a.\n“Polako kako se steže obruč oko kriminala SNSD-a i njihovog lidera tako padaju jedna po jedna nacionalna laž.\nJuče je srušena nelegalno napravljena crkva u dvorištu Fate Orlović, a u istom danu je Dodik najavio da više nema 9. januara i parade gluposti na kojoj je dobijao izbore poslednjih 10 godina.\nNekoliko informacija za one koji ne znaju:\nRepublika Srpska međunarodno nije priznata sve do Dejtonskog mirovnog sporazuma, kao jedan od dva entiteta u sklopu Bosne i Hercegovine.\nDo tada je bila samo izraz političke volje srpskog naroda, bez priznanja u međunarodnom okviru.\nFamoznog 9. januara 1992. godine Skupština Republike Srpske je osnovala Republiku srpskog naroda Bosne i Hercegovine, a tek u avgustu iste godine je preimenovana u Republika Srpska,\nTvrdim da ovaj podatak ne zna 80% građana u Republici Srpskoj, a pogotovo ne znaju da ništa od toga nije imalo međunarodno priznanje.\nU istom tom vremenu Republika Bosna i Hercegovina je uz puno međunarodno priznanje postala članica Ujedinjenih Nacija 1992. godine.\nOvo su fakti pa koliko god se nekom svidelo ili ne!\nE, sad da bude jasno svima Milorad Dodik i SNSD koji dve decenije nose barjak srpskog nacionalizma pod kojim pljačkaju sopstveni narod, potpuno svesni da se steže obruč oko njih daće sve ali sve u šta su se kleli samo da bi što duže ostali na vlasti i na slobodi.\nSa druge strane opozicija u Republici Srpskoj će sada krenuti da ih optužuje za izdaju Republike Srpske i nacionalih interesa, ti isti (PDP i SDS) koji su zajedno sa Dodikom poslali u Hag sve ali sve optužene za ratne zločine i ispunili zajedno sa Dodikom svaki ali svaki zahtev međunarodne zajednice od Dejtona do danas.\nDa zaključimo, proces izgradnje Bosne i Hercegovine ide svojim tokom i ovo će biti normlana građanska država jednog dana, do tada će i Dodik i opozicija i dalje lagati i sluđivati narod oko srpskog interesa, na isti način kako Izetbegović i Čović sluđuju Bošnjake i Hrvate, sve dok svi građani u BiH ne shvate da im je interes što veća plata i penzija, radno mesto, zdravstvo, školstvo…..\nJa znam da sve ovo što pišem jeste bolno u odnosu na dogme koje su vam nametnuli, ali ovo su fakti, ako mi ne verujete dragi Srbi, Bošnjaci i Hrvati, pogledajte svoje novčanike, pogledajte svoju decu širom sveta preko skajpa i zaključite da li sam u pravu ili nisam”, napisao je Mijatović na svom Facebook profilu.\n> Sastanak Vučića i Dodika u Beogradu još jedna predstava za sluđeni narod\n> Vojin Mijatović razotkriva afere Nikole Špirića\n> Fadil Novalić više vremena provodi na sudu nego u kancelariji\n> Ratko Mladić je na sopstveni narod nametnuo kolektivnu odgovornost


Policijska saradnja Srbije i Kosova praktično paralisana - Vesti\nPolicijska saradnja Srbije i Kosova ...\nPolicijska saradnja Srbije i Kosova praktično paralisana\nNepostojanje direktne saradnje policije i pravosudnih organa Srbije i Kosova u ogromnom broju slučajeva čini ove organe paralisanim i nesposobnim da se bore protiv kriminalaca, koji u takvoj situaciji bivaju nekažnjeni - istaknuto je na CHATvrtku koalicije prEUgovor.\nTema trećeg prEUgovor CHATvrtka bilo je postojeće stanje u oblasti policijske saradnje između Beograda i Prištine, kao i nemogućnost efikasnog suzbijanja organizovanog kriminala koji tangira dve zajednice, zbog nedovoljnog napretka u ovoj oblasti. Iskustvo i saznanja iz ove oblasti predstavili su istraživač Beogradskog centra za bezbednosnu politiku Bojan Elek i novinarka Centra za istraživačko novinarstvo Srbije Anđela Milivojević.\nOblast policijske saradnje pokrivena je Poglavljem 24 pristupnih pregovora Srbije i EU, a Izveštaj sa skrininga za ovu oblast navodi da Srbija mora da uspostavi isti nivo policijske saradnje sa Kosovom kao sa svojim drugim susedima, rečeno je tokom skupa.\nTrenutno dostupna verzija Akcionog plana za poglavlje 24 ne navodi konkretne mere u cilju ispunjavanja ove preporuke, a očekuje se da ova tema bude pokrivena u procesu dijaloga Beograda i Prištine u okviru pregovaračke platforme za Poglavlje 35. Ukoliko Srbija ne napravi dovoljan napredak u saradnji sa Kosovom, dalji pregovori u ostalim poglavljima mogu biti blokirani naveli su izlagači.\nPoglavlje 35 je, očigledno, specifično za Srbiju, i nijedna druga zemlja nije morala da se sa takvim ili sličnim poglavljem suočava na svom putu evrointegracija. Ovo znači da poglavlje 35 nema svoj acquis (pravne tekovine EU), kao što ga imaju ostala pregovaračka poglavlja. Ono što brine je činjenica da proces pregovora nije dovoljno transparentan, jer uglavnom gađani nemaju pristup. Naime, proces usvajanja pregovaračkih pozicija za poglavlje 35 će biti poverljiv, što nije slučaj sa ostalim poglavljima.\nMeđutim, dok Beograd i Priština pregovaraju, organizovane kriminalne grupe nesmetano sarađuju jer efikasni mehanizmi za suzbijanje njihovih aktivnosti ne postoje. Dodatno, uz normalizaciju odnosa sa Kosovom, borba protiv organizovanog kriminala je jedan od prioriteta za Srbiju u okviru pregovora o članstvu u EU, te je neophodo što pre uspostaviti efikasne mehanizme za njegovo suzbijanje.\nTrenutno stanje u oblasti policijske saradnje\nDirektna saradnja polcija Srbije i Kosova ne postoji, ukoliko ne računamo nekoliko sporazuma koji su potpisani poslednjih godina, nego se više obavlja ad hoc, vrlo često koristeći kreativne načine saradnje budući da formalnopravni uslovi za to praktično ne postoje. Primera radi, u martu ove godine je održan sastanak šefova srpske i kosovske policije i to je bio prvi direktni sastanak šefova policije dve zajednice, dešavaju se sastanci srpske i kosovske granične polciije, a postojala je i saradnja između srpske, kosovske i albanske policije koja se ticala sprečavanja krijumčarenja ukradenih vozila sa teritorije EU.\nNajfunkcionalnija saradnja se obavlja kroz ILECUs mehanizam (International Law Enforcement Co-ordination Units), projekat koji je podržala EU, kojim se omogućava veza sa kontaktnim tačkama za Evropol, Interpol, Evrožast, nacionalne pravosudne organe itd. Preko ovog neformalnog mehanizma se razmenjuju informacije od velike važnosti za policijsku i pravosudnu saradnju, ali je loše što tako dobijene informacije ne mogu da se koriste pred sudovima jer se dobijaju na neformalan način.\nPolicijska saradnja Srbije i Kosova se uglavnom obavlja preko posrednika kakvi su UNMIK i EULEX, što često zna da usporava proces. Policajci iz dve zajednice su primorani da, prilikom operativnih policijskih akcija, često nalaze kreativne načine da doskoče kriminalcima, ali kada je u pitanju suzbijanje organizovanog kriminala takvi načini su jako organičeni. Za razliku od policija i pravosudnih organa, kriminalci sa jedne i druge strane, nažalost, koriste situaciju i odlično sarađuju.\nKriminalci koriste "sivu zonu" i bivaju nekažnjeni\nKriminalci vrlo često, ne samo u slučaju Kosova i Srbije, znaju da jako dobro zloupotrebljavaju situaciju u konfliktnim zonama i preokrenu je u svoju korist. Postoje brojni primeri kriminalaca koji koriste specifičnu situaciju u kojoj su Srbija i Kosovo da bi ostali nekažnjeni za krivična dela za koja su optuženi.\nJedan od indikativnih primera je i primer visoke službenice sa Kosova koja je optužena za korupciju, protiv koje je pokrenuta istraga i započelo suđenje. Međutim, kako je ona rođena u Bujanovcu, sa Kosova je otišla u Bujanovac, a pravosudni organi nisu mogli da je lociraju budući da Kosovo ne može da pošalje zahtev za izručenje Srbiji. Optužena je ostala dovoljno dugo u Bujanovcu da krivični postupak zastari, a kada se to desilo, vratila se na Kosovo kao da se ništa nije desilo. Institucije su ostale nemoćne pred ovim, kao i pred mnogim drugim slučajevima. Takođe je poznat primer čoveka iz Srbije, koji je prošle godine svojim automobilom nostio 12kg vojnog eksploziva, prešao iz Srbije u Prištinu, dok kosovska policija nije dobila dojavu o tome i uhapsila ga. Kosovsko tužilaštvo se obratilo našem tužilaštvu i Ministarstvu pravde i obavestilo ih da će uhapšenog da optuže za terorizam, ali naše Ministarstvo pravde nije moglo da odgovori jer Srbija ne priznaje Kosovo. Srpsko tužilaštvo i dan danas ne radi ništa po ovom slučaju, a optuženom, koji je srpski građanin, se sudi na Kosovu za terorizam.\nOrganizovani kriminal takođe „cveta“. Najviše se zloupotrebljava mogućnost ilegalnog prelaska iz Srbije na Kosovo i obrnuto, pa ilegalnim putevima svakodnevno prelaze kamioni koji švercuju najrazličitiju robu, što niko ne kontroliše. Takođe je česta krađa vozila iz EU koju prati sačinjavanje lažnih dokumenata, kao i trgovina drogom.\nPotrebno hitno uspostavljanje saradnje\nKako kosovska policija ne može da direktno razmenjuje informacije sa srpskom negoo preko posrednika poput EULEX-a, procesi se vrlo često odvijaju sporo. Mora da se uspostavi neki vid saradnje policije i pravosudnih organa, jer kriminalci ne smeju da ostaju nekažnjeni. Srpski MUP nema nikakve informacije šta se dešava na Kosovu i ne može da prati slučajeve koji su od interesa za Srbiju. Krivične istrage bi morale da se obavljaju zajednički, tamo gde za to ima potrebe, potrebna je mnogo veća kontrola aministrativnih prelaza kako bi se sprečio šverc raznorazne robe.\nTakođe je potrebno potpisati sporazume između dve strane koji bi se fokusirali za suzbijanje organizovanog kriminala, uspostaviti oficire za vezu, i da se fokus ka političkim i formalnim stvarima prebaci na operativnu saradnju dve zajednice.


Datum kreiranja 15. novembar 2013.\nDatum kreiranja 31. oktobar 2013.\nDatum kreiranja 29. oktobar 2013.\nNova najniža mesečna osnovica za plaćanje doprinosa za obavezno socijalno osiguranje, iznosi 21.210,00 dinara, a primenjivaće se od 01. novembra 2013. do 31. januara 2014. godine.\nNajnižu mesečnu osnovicu doprinosa, prema članu 37. Zakona o doprinosima za obavezno socijalno osiguranje, čini iznos od 35% prosečne mesečne zarade u Republici Srbiji, isplaćene u prethodnom kvartalu za koji su objavljeni podaci RZS Srbije. Iznos najniže mesečne osnovice objavljuje Ministar nadležan za poslove finansija, a primenjuje se od prvog u narednom mesecu po objavljivanju.\nDatum kreiranja 16. oktobar 2013.\nDatum kreiranja 11. oktobar 2013.\nPredsednik Saveza samostalnih sindikata grada Novog Sada i opština u tekstu koji sledi, a koji je poslat sredstvima informisanja, osvrnuo se na najavljene nove mere štednje.\n"Svaki novi set mera za oporavak privrede Srbije najviše pogodi najsiromašnije slojeve stanovništva. Genijalno su se stručnjaci setili da podignu gornji iznos PDV-a sa 18% na 20 %, a onda i donji sa 8% na 10%. Sledeća mera je podizanje gornjeg PDV-a ne znamo na koliko. I tako u nedogled gornji, donji, gornji...\nOpširnije: Nove mere\n« StartPrethodna80818283848586878889SledećaKraj »


Odlazi šef kontrole kvaliteta kompanije Volkswagen - AUTOMOBILI\n25/02/2021 7:46:30 PM\nNASLOVNA / VESTI / Odlazi šef kontrole kvaliteta kompanije Volkswagen\nŠef odeljenja za kontrolu kvaliteta kompanije Volkswagen, Frank Tuh, napušta svoju poziciju i kompaniju koja je nedavno pogođena skandalom u vezi sa lažiranim testovima izduvnih gasova. Volskwagen je saopštio da Tuh “odlazi iz kompanije na sopstven zahtev”, kao i da kompanija “žali zbog Tuhove odluke i da mu zahvaljuje na njegovim dostignućima”. Tuha će zameniti Hans-Joakim Rotenpajler koji je do sada bio na čelu tehničkog razvoja u odeljenju komercijalnih vozila.\nSAD su pokrenule sudski postupak protiv kompanije Volkswagen i njenih filijala Porsche i Audi zbog kršenja zakona protiv zagađenja vazduha u skandalu s izduvnim gasovima. Nemačka kompanija je optužena da je u 600.000 dizel vozila ugradila softver koji je omogućio lažiranje rezultata na testovima merenja izduvnih gasova što je dozvolilo “prekomerno” zagađivanje vazduha, prevaru potrošača i naškodilo njihovom zdravlju.\nTagoviaudi Automobili DIZEL frank tuh kontrola kvaliteta kvalitet odlazak Porsche šef kontrole kvaliteta skandal Volkswagen\nPrethodno Fiat Tipo promocija u Zrenjaninu – Zaljubi se u TIPA


MaiDong/Puls: Popularne profesije u svetu koje interesuju Kineze china radio international\nMaiDong/Puls: Popularne profesije u svetu koje interesuju Kineze\n2015-03-16 15:12:19 cri\nU proteklih nekoliko godina, oblast tehnološke industrije u čitavom svetu se suočava sa situacijom nestašice kvalifikovnih radnika. Usled ovakve situacije, zaviseći isključivo od veštine radnika, sve više i više kineskih kvalifikovnih radnika se seli u inostranstvo.\nU današnjoj emisiji ćemo vam predstaviti nekoliko popularnih zanimanja jako zanimljivih kineskim žiteljima, zbog kojih Kinezi sve češće biraju da se sele u inostranstvo, pogotovo oni iz ruralnijih krajeva Kine.\nA kada već govorimo o zaposlenju i radnim mestima, prenoimo vam i nove najave reforme kineske vlade o pomeranju starosne granice za odlazak u penziju u ovoj državi. Sa koliko godina se trenutno odlazi u penziju, a sa koliko godina će se ići ukoliko bude usvojen novi predlog, saznajte u našem audio izdanju.


'Kup Kanjiže' u sportskom plesu Sportski ples Vest Srbija Sport\nPočetna Strana Sportski ples\n'Kup Kanjiže' u sportskom plesu\nViše od 2000 plesača na međunarodnom festivalu plesa u Kanjiži\nMeđunarodni festival plesa “Kup Kanjiže 2007” održan je 15. put u organizaciji Opštinskog saveza za sportsku rekreaciju Partizan iz Kanjiže, i okupio je oko 2.000 plesača iz naše zemlje i inostranstva.\nPlesači u najmlađem i starijem dečijem uzrastu, juniorskoj i seniorskoj konkurenciji, predstavili su se atraktivnim nastupima u deset disciplina, a priznanja su uručena plesnim klubovima, organizacijama i pojedincima koji su doprineli afirmaciji kanjiške manifestacije.\nU seniorskoj konkurenciji u solo nastupu u dens-šou pobedila je Tamara Nikolić (Aurora, Beograd), druga je Marija Vajda (M-Plus, Kanjiža) i treća Lea Turšek (Balerina, Pančevo), dok je u disko-densu pobedila Danijela Marković (Ultradens, Bukovac).\nU dens-šou najbolji u konkurenciji parova su Anet Laslo i Dejan Pejak (Bolero, Kanjiža), drugoplasirani su Ana Besedeš i Agneš Rac (M-Plus, Kanjiža) i trećeplasirani Jelena Momčilović i Slađana Đorđević (Balerina, Pančevo).\nU dens-šou formacijama najbolji je seniorski sastav PK Aurora iz Beograda (koreografkinja Bojana Aničić), a u konkurenciji disko-dens grupa Studio Balerina iz Pančeva (koreografkinja Nataša Vojvodić).\nI. K. - 18:28 05/05/2007\nOdržano Prvenstvo Srbije u plesu\nSP u fitnesu i aerobiku u Beogradu\nSrbija igra latino-američki ples\nSve vesti Sportski ples


DODIK: Potrebno hitnije raditi na reformi energetskog sektora – ЕРС\n21. маја 2021. in Novosti\n“Treba da budu razvijeni tako da koriste cijeloj zajednici, a ne da budemo zatečeni, negdje na marginama ostavljeni, već u koordinaciji sa energetskom zajednicom i krećući se u skladu sa ostalim svijetom, prije svega EU”, istakao je Dodik.\nDodik je rekao da je na nivou BiH neophodno riješiti pitanje zakona o električnoj energiji i gasu, što bi pomoglo svima u BiH, kako elektroprivrednim preduzećima i operaterima, tako i onima koji se bave gasom.\nOn je najavio da će učiniti napor da na nivou BiH dođe do usaglašavanja tih pitanja i dogovora da se to pusti u proceduru i završi jer je dogovor već postignut.\nDodik je ocijenio da cijela BiH i Republika Srpska trpe zbog toga i da ne uspijevaju da korespondiraju sa trendovima u energetici.\n“Imajući u vidu da Evropa mora da štiti svoje privrede i proizvođače na različitim nivoima, vjerovatno već razmišlja o tome da se za struju koja odavde ide uvedu neke dodatne takse koje će poskupjeti to sve i učiniti manje konkurentnim proizvode odavdje”, rekao je Dodik i ponovio da predstoje zahtjevne energetske reforme.


Advokati u Srbiji će nastaviti štrajk\nAdvokati u Srbiji će nastaviti štrajk, nakon što su odbili ponudu Ministarstva pravde, za koju kažu da ne predstavlja suštinsku promjenu Zakona o javnom bilježništvu.\nNakon višečasovne rasprave Upravnog odbora Advokatske komore Srbije o predlogu Ministarstva odlučeno je da se ne okonča štrajk i da se nastavi potpuna obustava rada do ispunjenja uslova.\nPredsjednik AKS Dragoljub Đorđević rekao je na konferenciji za novinare da je nakon dugotrajnih pregovora Upravni odbor AKS odlučio da se prijedlog resornog ministarstva odbije jer, kako je naveo, nije na korist građana, vladavine prava i zaštite ljudskih prava.\nPonuda se, dodao je, odbijena jer ona nije neki napredak u pregovorima\nĐorđević je podsjetio da je advokatura prije dvadesetak dana poslala Ministarstvu prijedloge za izmjene Zakona o javnom bilježništvu koji su za nju prihvatljivi i da se nada da će ministarstvo ponovo proučiti te prijedloge.\nBeogradski advokati štrajkuju od 10. septembra, a kolege iz cijele Srbije pridružili su im se nedjelju dana kasnije, 17. septembra\nAdvokati traže regulisanje paušalnog oporezivanja i izmjene zakona koji regulišu javno bilježništvo.\nPrijedlozima se ukida ekskluzivnost javnih bilježnika za sastavljanje ugovora o prometu nepokretnosti, kako je to sada propisano, već bi to mogli da čine i advokati, a notari bi vršili solemnizaciju ugovora i ovjeravali ga.


Libek: Loše ocene za ekonomske slobode u Srbiji – Balkanekspresrb.rs\nLibek: Loše ocene za ekonomske slobode u Srbiji\nLibek je od 2016. nacionalni partner Frejzer instituta u Srbiji i član Mreže za ekonomske slobode, te ima ulogu nacionalnog izdavača ove publikacije\nPO NAJNOVIJEM indeksu ekonomskih sloboda koji objavljuje ugledni Frejzer Institut iz Kanade, Srbija se nalazi na 101. mesto od 159 država. U Evropi smo među poslednjima, a posle nas nalaze se samo Rusija i Ukrajina.\nIz analize ovog indeksa proizilazi da je Srbija najlošije ocenjena u oblastima poslovne regulacije (120/159), pristupa zdravom novcu (107/159) kao i u oblasti pravni sistem i vlasnička prava (103/159). Nešto je bolja situacija po pitanju slobodne prekogranične trgovine (64/159) kao i u petoj oblasti koju indeks meri veličini javnog sektora (60/159).\nIndeks ekonomskih sloboda u svetu Economic Freedom in the World od 1975. godine objavljuje Frejzer institut (Fraser Institute) iz Kanade. On meri “nivo do koga je zaštićena pošteno stečena imovina i koliko su pojedinci uključeni u dobrovoljne transakcije”. U njegovom stvaranju učestvovalo je preko 60 svetski poznatih naučnika, među kojima se svakako ističu nobelovci Milton Fridman, Geri Beker kao i Daglas Nort, koji je ovaj indeks nazvao “najbližom definicijom efikasnih tržišta koja postoji”.\nLibek je od 2016. nacionalni partner Frejzer instituta u Srbiji i član Mreže za ekonomske slobode, te ima ulogu nacionalnog izdavača ove publikacije. Povodom novog indeksa organizovaćemo stručnu konferenciju Ekonomske slobode u Srbiji sa tematskim radnim grupama koje prate indeks. Konferencija će se održati 10. oktobra u Beogradu, a gost na konferenciji biće i Fred McMahon, istraživač Frejzer instituta iz Kanade. ♦\nSolun: Nikolić posetio Svetogorski centar


Foto: Ministarstvo odbrane Srbije | 72. brigada za specijalne operacije jača za deset novih "Miloša"\nTanjug 18.01.2021 14:39\nPrijemu novih vozila prisustvovali su potpredsjednik vlade i ministar odbrane Nebojša Stefanović i načelnik Generalštaba Vojske Srbije general Milan Mojsilović.\nStefanović je istakao da je riječ o savremenim borbeno oklopnim vozilima, koja su proizvod domaće pameti i domaće industrije, a došla su u jednu od najelitnijih vojnih jedinica cijelog svijeta.\n"Stigla su u prave ruke, ruke jedinice koja je kadra da izvrši svaki zadatak u zaštiti Srbije", rekao je Stefanović, a saopštilo Ministarstvo odbrane.\nOn je istakao da će nova vozila znatno doprineti jačanju jedinica, kako bi one i dalje bile najčvršći stub odbrane i bezbjednosti Srbije.\nNajavio je da se nastavlja opremanje Vojske Srbije, jer je cilj da naša armija bude, ne samo najsnažnija u regionu, već i jedna od najmoćnijih, u skladu sa svojom veličinom.\n"Ulagaćemo u vozila poput 'Lazara', 'Miloša' i 'Malog Miloša', a tokom godine očekujemo i nove 'Nore'", rekao je Stefanović koji je izrazio zadovoljstvo što se domaće komanije, poput "Jugoimport SDPR" trude da vozila koja proizvode budu u rangu sa najboljim svjetskim vozilima.\nStefanović je poručio i da će se tokom godine, osim investiranja u novu opremu i balisticku zaštitu, nastaviti sa ulaganjima u standard vojnika.\n"Hoćemo da pripadnici naše vojske imaju bolje plate, da imaju pravo na subvencionisane stanove i da svi zaposleni u Vojsci Srbije i Ministarstvu odbrane osete podršku države. Oni to zaslužuju, jer rade važan i odgovoran posao i danonoćno se bore da zaštite svoju zemlju i osiguraju njenu stabilnost", rekao je ministar odbrane.\nMajor Aleksandar Milovanović opisao je višenamjensko borbeno oklopno vozilo "Miloš 4x4" kao vozilo koje prati svjetske trendove u razvoju savremenih sredstava i istakao da je zadovoljstvo imati ga u svom sastavu, jer omogućava mobilnost, efikasnost, zaštitu i u rangu je sa vozilima savremenih specijalnih jedinica u svijetu.\nOn je naveo da će uvođenjem "Miloša" u naoružanje značajno biti unapređene operativne sposobnosti Bataljona za specijalne operacije "Sokolovi" i 72. brigada za specijalne operacije.\nPripadnici bataljona imali su priliku da na poligonima spoznaju performanse novog borbenog vozila i da se uvjere u njegovu vatrenu moć, visok nivo balističke zaštite i izuzetne manevarske sposobnosti, u svim zemljišnim i vremenskim uslovima.


Paraćin najtransparentnija lokalna samouprava : Inkluzija\nParaćin najtransparentnija lokalna samouprava\nTransparentnost 145 gradova i opština u Srbiji nije na zavidnom nivou, sudeći prema prvom indeksu transparentnosti lokalne samouprave (LTI) koji je uradila Transparentnost Srbija (TS). Prosečna ocena transparentnosti lokalnih samouprava je 40 od maksimalnih 100, pri čemu ocenu iznad 60 ima osam, a više od 70 samo jedna opština. Najtransparentnija lokalna samouprava u Srbiji je Paraćin, a najgore su rangirane Bela Crkva i Smederevska Palanka.\nTransparentnost Srbija sprovela je tokom 2015. prvo istraživanje, ocenjivanje i rangiranje svih gradova, opština i gradskih opština u Srbiji na osnovu kriterijuma transparentnosti određenih na osnovu 87 indikatora.\nIstraživanje je pokazalo da je prosečna ocena transparentnost opština u Srbiji 40, što je relativno nisko. Kako se navodi, ocenu iznad 50 imaju 32 lokalne samouprave, iznad 60 njih 8, dok samo jedna ima ocenu veću od 70. Indeks je u praksi između 11 i 74.\nPredsednik TS Vladimir Goati ocenio je 22. marta na konferenciji za štampu u Beogradu da situacija po pitanju transparentnosti lokalnih samouprava nije zadovoljavajuća.\n“Prosečna ocena je 40 od 100, što je relativno nisko. Nema mesta preteranom optimizmu. Nezadovoljni smo situacijom u borbi protiv korupcije gde stagniramo od 2010, jer su koruptivni krugovi strahovito otporni”, rekao je Goati.\nOn je dodao i da u Srbiji postoji veliki sektor kojim država upravlja.\nKako se navodi u izveštaju TS, indikatori se ne odnose samo na ispunjavanje zakonskih obaveza jedinica lokalne samouprave, već i na dobru praksu koja bi obezbedila da gradovi i opštine građanima pruže nivo transparentnosti koji je realno ostvarljiv.\nMeđutim, istraživanje je pokazalo da u velikom broju slučajeva gradovi i opštine nisu poštovale ni one obaveze koje su već propisane, naročito kada za neispunjavanje obaveza ne postoje kazne.\nKako ističu u TS, mali je broj jedinica lokalne samouprave koje su u posmatranim kategorijama pokazale težnju da ostvare dodatni nivo transparentnosti, preko zakonskog minimuma.\nTS navodi da je opšta karakteristika internet sajtova lokalanih samouprava da ne sadrže dovoljno informacija o budžetu, da se odluke skupština teško pronalaze, kao i da ima malo informacija o izboru direktora javnih preduzeća i ustanova.\nPosebno je zabrinjavajuće što su informatori o radu neažurni i ti dokumenti često ne sadrže ni osnovne informacije propisane Zakonom o slobodnom pristupu informacijama od javnog značaja i Uputstvom. Pored toga, više od trećine lokalnih samouprava ima informator o radu koji nije ažuriran duže od šest meseci, iako je propisana obaveza da se to čini jednom mesečno.\nTakođe se predlozi akata koje razmatra lokalna skupština mogu naći na sajtovima pre nego što budu usvojeni u manje od 20 opština i gradova, a dnevni red naredne sednice na sajtovima manje od četvrtine jedinica lokalne samouprave.\nDalje se navodi da se usvojene odluke mogu naći na sajtovima dve trećine opština a da više od 30 opština na sajtu nema objavljen ni budžet, a ažurne podatke o izvršenju budžeta ima tek nešto više od 10% gradova i opština.\nIstraživanjem nisu obuhvaćene opštine na teritoriji AP KiM, kao ni dve gradske opštine koje su poslednje formirane – Vranjska Banja i Sevojno. Gradovi i opštine, njih 145, rangirani su zajedno, dok su 23 gradske opštine ocenjene ali ne i rangirane, s obzirom na činjenicu da nemaju iste nadležnosti kao opštine, ali i da se u praksi različiti indikatori neprimenljivi na pojedine gradske opštine.\nTS je opštinama i gradovima uputio niz preporuka, uključujući otvranje posebnih stranica na sajtu za aktivnosti skupštine i za budžet, organizovanje javnih rasprava o budžetu, grupisanje informacija o javnim nabavkama, kao i o javnim konkursima, postavljanje audio i video snimaka sednica na sajt, anketiranje građana o tome koliko su zadovoljni funkcionisanjem opštinskih službi.\nNema uvek političke podrške za sprovođenje reformi\nNa konferenciji je zaključeno da se reforme javne uprave u Srbiji svode na usvajanje propisa, dok njihovo sprovođenje nema uvek političku podršku.\n“To je upravo to da reforme svodimo na usvajanje propisa, a njihovo sprovođenje i zaživljavanje ostaje kao neko očekivanje od te javne uprave, koja ipak ne dobije ni odgovarajuće ni obuke, ni kapacitet, a ponekada ni političku podršku”, rekla je ministarka državne uprave i lokalne samouprave Kori Udovički.\nUdovički je navela da javna uprava (bez javnih preduzeća) u Srbiji po broju zaposlenih u odnosu na uprave u evropskim zemljama nije suviše brojna, ali da to ne znači i da je efikasna.\n“Na sto stanovnika u Srbiji, sedam je zaposleno u tom sektoru. To ne znači da smo efikasna uprava. Naprotiv, tu ima ozbiljnih viškova u nekim njenim delovima”, rekla je ministarka.\nAmbasador Velike Britanije Denis Kif ukazao je na značaj dostupnosti informacija kako bi se sprečile zloupotrebe, dodavši da su to osnovne obaveze Srbije u poglavljima 23 i 24, kao i reformi javne uprave.\n“Od državnih organa se očekuje da budu što transparentniji, jer otvaranje podataka za javnost ima veliku težinu i vodi smanjenju korupcije”, kazao je Kif.\nPrema rečima direktorke Agencije za borbu protiv korupcije Tatjana Babić, jako je važno da lokalne samouprave rade na povećanju transparentnosti i da objavljuju podatke o javnim funkcionerima, jer samo tako građani mogu da prate i kontrolišu rad funkcionera.\n“To se odnosi i na stanje internet sajtova, informatora o radu, na postupanje po zahtevima za pristup informacijama, uređenju procedura i praksu u vezi sa radom skupštine, budžetom i javnim preduzećima”, rekla je ona.